CELEX: 52011PC0928
Language: fi
Date: 2011-12-21
Title: Ehdotus EUROOPAN PARLAMENTIN JA NEUVOSTON PÄÄTÖS Euroopan tilasto-ohjelmasta 2013–2017

|
			
		
		
		52011PC0928
		
			Ehdotus EUROOPAN PARLAMENTIN JA NEUVOSTON PÄÄTÖS Euroopan tilasto-ohjelmasta 2013–2017 /* KOM/2011/0928 lopullinen - 2011/0459 (COD) */
			
				
		
		
			
			   	PERUSTELUT
1.           EHDOTUKSEN TAUSTA
1.1.      Ehdotuksen
perustelut ja tavoitteet
EU:n politiikkojen toteuttaminen edellyttää vertailukelpoisia ja
luotettavia tilastotietoja EU:n taloudellisesta, yhteiskunnallisesta ja
ympäristötilanteesta sekä sen osa-alueista kansallisella ja alueellisella
tasolla. Euroopan tilastot ovat välttämättömiä, jotta Eurooppa olisi
ymmärrettävä suurelle yleisölle ja jotta kansalaiset voivat osallistua
demokraattiseen prosessiin ja keskusteluun EU:n nykytilanteesta ja
tulevaisuudesta.
Viime vuosina Euroopan tilastojärjestelmällä
(ESS) on ollut useita haasteita. Ensinnäkin Euroopan tilastojen tarve on
kasvanut jatkuvasti, ja on epätodennäköistä, että kehityksen suunta muuttuu
tulevaisuudessa. Toiseksi tilastojen luonne on muuttunut – näyttöön perustuva
päätöksenteko edellyttää tilastoja, jotka täyttävät niiden erityistarkoituksiin
liittyvät laatuvaatimukset. Myös useampia politiikanaloja tukevien
monipuolisten ja moniulotteisten tilastojen tarve kasvaa. Kolmanneksi uusien
toimijoiden – mukaan lukien ne, jotka tarjoavat tietoa lähes reaaliajassa –
ilmestyminen tietopalvelumarkkinoille tarkoittaa sitä, että ESS:n ensisijainen
tavoite tulevaisuudessa on laatu ja varsinkin lyhyen aikavälin tilastojen
osalta ajantasaisuus. Neljänneksi talousarvioihin liittyvät rajoitukset sekä
kansallisella että Euroopan tasolla ja tarve keventää yrityksille ja
kansalaisille aiheutuvaa rasitetta tekevät tilanteesta vielä haastavamman.
Komission tiedonannossa Euroopan parlamentille ja neuvostolle EU:n
tilastojen uusi tuotantotapa: visio tulevalle vuosikymmenelle[1] ja ESS:n
strategiassa sen täytäntöönpanemiseksi[2]
käsitellään kaikkia näitä haasteita ja pyritään muokkaamaan ESS:n
työskentelytapaa tehokkaammaksi ja joustavammaksi. Kyseisen tiedonannon ja
ESS:n yhteisen strategian täytäntöönpano ovat Euroopan tilasto-ohjelman
keskeisin osa. 
Tätä taustaa vasten Euroopan tilasto-ohjelmaa
koskevan ehdotuksen tavoite on perustaa kattava ohjelma, joka tarjoaa yleiset
puitteet Euroopan tilastojen kehittämiselle, tuottamiselle ja levittämiselle
kaudella 2013–2017, ja ottaa samanaikaisesti käyttöön tilastojen uusi
tuotantotapa edellä mainitun tiedonannon mukaisesti.
1.2.      Yleinen
tausta
Monivuotisen Euroopan
tilasto-ohjelman perustamisen oikeusperusta on Euroopan tilastoista annetun
Euroopan parlamentin ja neuvoston asetuksen (EY) N:o 223/2009[3] 13
artiklan 1 kohta. Asetuksen mukaan Euroopan tilasto-ohjelmassa vahvistetaan
Euroopan tilastojen kehittämistä, tuottamista ja levittämistä koskevat puitteet
sekä suunniteltujen toimien pääasialliset alat ja tavoitteet enintään viiden
vuoden ajaksi. Siinä on tarkoitus määritellä prioriteetit Euroopan unionin
toiminnassa tarvittavien tietojen osalta. Näitä tarpeita on punnittava
suhteessa voimavaroihin, joita tarvittavien tilastojen toimittaminen edellyttää
EU:n tasolla ja kansallisesti, sekä vastausrasitteeseen ja vastaajalle
aiheutuviin kustannuksiin.
Euroopan
tilasto-ohjelman tavoitteet määritellään yksityiskohtaisesti vuotuisissa
työohjelmissa asetuksen (EY) N:o 223/20093 mukaisesti. Ohjelman
edistymisestä laaditaan välikertomus, ja ohjelmakauden päätyttyä laaditaan
lopullinen arviointikertomus.
1.3.      Voimassa
olevat aiemmat säännökset
Euroopan parlamentin ja
neuvoston hyväksymä nykyinen yhteisön tilasto-ohjelma vuosiksi 2008–2012[4] on laatuaan
seitsemäs.
1.4.      Johdonmukaisuus suhteessa
unionin muuhun politiikkaan ja muihin tavoitteisiin
Euroopan tilastojen
pääasiallisena tarkoituksena on tuottaa eurooppalaisten politiikkojen
kehittämisen, seurannan ja arvioinnin tueksi luotettavia, objektiivisia,
vertailukelpoisia ja yhdenmukaisia tietoja.
Tämä ehdotus on unionin painopistealueiden
mukainen, sillä ohjelmassa kehitetyt, tuotetut ja levitetyt tilastot
myötävaikuttavat EU:n ensisijaisten politiikkojen toteuttamiseen. Tällaisia
politiikkoja ovat esimerkiksi älykkään, kestävän ja osallistavan kasvun
Eurooppa 2020 ‑strategia[5]
ja muut politiikat, jotka kuuluvat komission strategisiin painopistealueisiin
vuosina 2010–2014[6]
(eli kestävä ja yhdennetty talouden hallinta, ilmastonmuutos, kasvu ja
sosiaalinen yhteenkuuluvuus, kansalaisten Eurooppa ja globalisaatio).
2.           INTRESSITAHOJEN KUULEMISEN JA
VAIKUTUSTEN ARVIOINNIN TULOKSET
2.1.      Intressitahojen
kuuleminen
Kuulemismenettely, tärkeimmät kohderyhmät
ja yleiskuvaus vastaajista
Ennen tämän ehdotuksen
valmistelua Euroopan tilastojen käyttäjiä, eli komission pääosastoja, Euroopan
keskuspankkia ja eurooppalaista tilastoja käsittelevää neuvoa-antavaa komiteaa[7], kuultiin
heinäkuussa 2010 niiden tarpeista Euroopan tilastojen osalta kaudella
2013–2017.
Jäsenvaltiot, EFTA-maat ja ehdokasmaat ovat
olleet suoraan mukana ehdotuksen valmistelussa. Kuuleminen järjestettiin
seuraavasti.
Ensin tilastotarpeista kaudella 2013–2017
kuultiin heinäkuussa 2010 eri tilastoalojen johtajien ryhmää, joka edusti
Euroopan tilastojen tuottajia eri tilastoaloilta.
Tämän jälkeen 29. ja 30. syyskuuta 2010
pidetyssä pääjohtajien kokouksessa[8]
kuultiin kansallisten tilastolaitosten pääjohtajia heidän prioriteeteistaan
kaudella 2013–2017.
ESS:n järjestämien sidosryhmien
tilastotarpeita kaudella 2013–2017 koskevien kuulemisten pohjalta valmisteltiin
ensimmäinen Euroopan tilasto-ohjelman 2013–2017 luonnos sisäistä ja ulkoista
lausuntokierrosta varten. Se esitettiin Euroopan tilastojärjestelmää
käsittelevälle komitealle (ESS-komitea) toukokuussa 2011. Samanaikaisesti
kuultiin eurooppalaista tilastoja käsittelevää neuvoa-antavaa komiteaa, raha-,
rahoitus- ja maksutasetilastokomiteaa ja ESS:n ohjelmatyötä ja koordinointia
käsittelevää työryhmää. 
Tiivistelmä vastauksista ja siitä, miten ne
on otettu huomioon
Tiivistelmä Euroopan tilastojen käyttäjien
vastauksista
Yhteensä 14 komission
pääosastoa ja Euroopan keskuspankki vastasivat Eurostatin pyyntöön saada
tietoja Euroopan tilastoja koskevista tarpeista kaudella 2013–2017. Useimmat
esittivät tarkkoja vaatimuksia tilastoille, joita ne tarvitsevat vastuullaan
olevien eurooppalaisten politiikkojen tueksi. Kaikkia näitä vaatimuksia ei
mainita ehdotuksessa erikseen, mutta Eurostat on analysoinut ne huolellisesti
ja ottanut ne huomioon muotoillessaan ohjelman tavoitteita.
Tiivistelmä Euroopan tilastojen tuottajien
vastauksista
Kaiken kaikkiaan kuusi
johtajien ryhmää (menettelyistä vastaava johtajien ryhmä, tieto- ja
viestintätekniikan johtajien ryhmä, sosiaalitilastojen johtajat, alueellisten,
spatiaalisten ja ympäristötilastojen ja -tilien johtajien ryhmä,
maataloustilastokomitea ja yritystilastojen johtajien ryhmä) vastasi Eurostatin
pyyntöön saada tietoja tilastotarpeista kaudella 2013–2017. Johtajien ryhmät
korostivat, että uusien tilastojen kasvavan tarpeen ja käytettävissä olevien
resurssien vähenemisen välille on luotava tasapaino. Tältä osin suositeltiin,
että maksimoidaan olemassa olevien tietojen käyttö uusien tiedonkeruiden
käynnistämisen sijaan, pidetään yhteyttä muihin tietojen toimittajiin olemassa olevan
tiedon käytön optimoimiseksi, alennetaan vaadittujen tietojen tasoa,
tehostetaan tiedonkeruuta käyttämällä nykyaikaisia tieto- ja
viestintätekniikoita ja tarkastellaan eri säädösten johdonmukaisuutta sekä
eriytetään tilastovälineet ja käyttäjät suorittamalla yksittäisiä tutkimuksia,
jotka palvelevat useita tarkoituksia. Myös tarve vahvistaa Eurostatin tehtävää
tilastotuotannon koordinoijana mainittiin. Nämä ja muut konkreettiset
huomautukset on otettu mahdollisuuksien mukaan huomioon Euroopan tilasto-ohjelman
tavoitteiden laadinnassa.
Kansallisten tilastolaitosten pääjohtajien
kokouksessa 29. ja 30. syyskuuta 2010 hyväksyttiin Euroopan tilasto-ohjelmassa
ehdotettu toimintatapa ja ohjelman prioriteettialat sekä painotettiin, että
ohjelman on oltava riittävän joustava, jotta siihen voidaan sisällyttää
konkreettisia toimia vuosittaisen ohjelmasuunnittelun yhteydessä. Koska
resursseihin kohdistuu rajoituksia sekä kansallisella että Euroopan tasolla ja
hallinnollista rasitetta on edelleen kevennettävä, pääjohtajien kokouksessa
korostettiin strategisen priorisoinnin merkitystä seuraavassa monivuotisessa
ohjelmassa.
Tiivistelmä tärkeimmistä huomautuksista
ensimmäiseen Euroopan tilasto-ohjelman 2013–2017 luonnokseen
Ohjelman käsitteellinen
lähestymistapa sai toukokuussa 2011 pidetyn ESS-komitean kokouksen yleisen
tuen.
Monet valtuuskunnat kiinnittivät huomiota
ohjelman kunnianhimoisiin tavoitteisiin ja olivat huolestuneita erosta, joka
kansallisen tason rajallisten resurssien ja ohjelmassa mainittujen uusien aloitteiden
määrän välillä on.
Vaikka todettiin, että ohjelman on oltava
joustava, jotkin valtuuskunnat asettivat ohjelman yleisen luonteen ja
yksityiskohtien puutteen kyseenalaiseksi ja korostivat ohjelman ja vuotuisten
työohjelmien yhteensovittamisen merkitystä.
Jotkin valtuuskunnat ilmaisivat epäilyksensä
sen suhteen, onko realistisesti mahdollista rahoittaa uudet aloitteet Euroopan
tilastojen uudesta tuotantotavasta syntyvällä tehokkuuden lisääntymisellä.
Jotkut edustajat korostivat tarvetta miettiä muita keinoja tällaisten säästöjen
aikaan saamiseksi (esimerkiksi priorisoinnin lisääminen, tehokkuuden
parantaminen, hallinnollisten tietojen parempi hyödyntäminen, teknologian
käytön tehostaminen ja hyvien toimintatapojen jakaminen).
Jotkin valtuuskunnat painottivat sitä, että
hallinnollisen rasitteen keventämisen tarvetta on syytä korostaa selvemmin, ja
yksi valtuuskunta ehdotti, että priorisointia koskevaa osuutta voitaisiin
vahvistaa esittämällä konkreettisia toimia.
Monien valtuuskuntien mielestä laatumerkinnän
osalta on syytä noudattaa varovaista lähestymistapaa; asiasta toivotaan
perusteellista keskustelua.
Useat valtuuskunnat kannattivat kumppanuuden
vahvistamista ESS:ssä ja sen ulkopuolella ja korostivat yhteistyön lisäämisen
merkitystä sekä ESS:n sisällä että Euroopan keskuspankkijärjestelmän ja
kansainvälisten järjestöjen kanssa.
Edellä mainitut kohdat ovat yhdenmukaisia myös
ohjelmatyötä ja koordinointia käsittelevän työryhmän kuulemisen tulosten
kanssa.
Myös suurin osa kansallisista
tilastolaitoksista antoi yleisen tukensa Euroopan tilasto-ohjelmalle, mutta ne
suhtautuivat varauksellisesti Euroopan tilastojen uutta tuotantotapaa koskevan
tavoitteen muotoilemiseen ja lainsäädäntötoimiin.
Tietyistä tilastoaloista esitettiin tarkempia
huomautuksia, ja tiettyihin ohjelman osiin pyydettiin selvennystä.
Eurostat on analysoinut kaikki Euroopan
tilasto-ohjelman 2013–2017 luonnoksesta annetut huomautukset, ja ne on otettu
huomioon valmisteltaessa ohjelman tarkistettua versiota.
Jotta Euroopan tilasto-ohjelma toimisi
yleisenä, joustavana ja uuden kehityksen huomioon ottavana
suunnitteluvälineenä, siinä kuvataan seuraavalla ohjelmakaudella saavutettavat
strategiset tavoitteet ja tuotokset yleisellä tasolla.
Euroopan tilasto-ohjelmassa sitoudutaan
Eurostatin käyttöön ottamaan priorisointiin perustuvaan strategiseen
toimintatapaan. Tässä toimintatavassa negatiivisten prioriteettien asettaminen
on olennainen osa vuotuisten tilastoja koskevien työohjelmien valmistelua, ja
siksi se tehdään Euroopan tilasto-ohjelman koko kauden osalta. Ohjelmassa
vahvistetaan yleiset puitteet Euroopan tilastojen kehittämistä, tuottamista ja
levittämistä varten määrittelemällä seuraavien viiden vuoden aikana
toteutettavien toimien pääasialliset alat ja tavoitteet. Tavoitteet
määritellään ja ohjelmoidaan tarkemmin vuotuisissa työohjelmissa. Näin luodaan
selkeä yhteys Euroopan tilasto-ohjelman ja vuotuisten työohjelmien välille.
Euroopan tilasto-ohjelma on uutta
tuotantotapaa koskevan ESS:n yhteisen strategian mukainen, jonka ESS-komitea on
jo hyväksynyt. Siihen ei ole lisätty uusia osa-alueita, ja Euroopan
tilasto-ohjelma noudattaa strategian täytäntöönpanoa.
2.2.      Asiantuntijatiedon
käyttö
Euroopan
tilasto-ohjelman valmisteluprosessin aikana kuultiin myös ulkopuolisia
asiantuntijoita. Lausuntoa ohjelmaluonnoksesta pyydettiin muun muassa
eurooppalaiselta tilastoja käsittelevältä neuvoa-antavalta komitealta sekä
raha-, rahoitus- ja maksutasetilastokomitealta.
Eurooppalaisen tilastoja käsittelevän
neuvoa-antavan komitean ohjelmaluonnosta koskevassa lausunnossa kiinnitettiin
huomiota resurssirajoitteisiin ja tarpeeseen työstää priorisointia
negatiivisten prioriteettien kartoittamiseksi. Tässä yhteydessä komitea katsoi,
että toimintaa on tehostettava lisäämällä teknologian käyttöä ja hyödyntämällä muita
tarkoituksia varten kerättyjä tietoja, mutta totesi, että jäsenvaltioiden
tilastojärjestelmien kehittyneisyyden eriasteisuus saattaa aiheuttaa ongelmia.
Komitea korosti myös tietämyksen jakamisen merkitystä ja kehotti liittämään
siihen kehittämistoimintaa, jolla voidaan alentaa uuden tutkimuksen
kustannuksia. Lisäksi komitea painotti tietojen käytön maksimoinnin merkitystä
ja olemassa olevan tiedon integrointia ja käyttöä.
Raha-, rahoitus- ja maksutasetilastokomitean
ohjelmaluonnosta koskevassa lausunnossa tuettiin yleisesti ohjelmaa ja niitä
tärkeimpiä prioriteetteja ja tavoitteita, joita raha-, rahoitus- ja
maksutasetilastojen kehittämiselle ja koordinoinnille on asetettu. Komitea piti
tilastoalojen välistä ja koko ESS:ää koskevaa integrointia tärkeänä moneen
käyttötarkoitukseen soveltuvien tilastojen tuottamiseksi ja katsoi, että
globalisoitumisilmiötä koskevia tilastotietoja on pyrittävä kehittämään. Se
painotti myös hallinnollisten tietojen hyödyntämistä ja keskittymistä
tiiviimmin eniten kasvaviin talouden osiin. Lisäksi komitea kannatti
tilastotietojen yhdistämisen lisäämistä ja tietojen yhdistämistekniikoiden
hyödyntämistä sekä tieto- ja viestintätekniikan standardityökalujen
kehittämistä. Komitea korosti vielä yhteistyön vahvistamista Euroopan keskuspankkijärjestelmän
ja eurooppalaisten ja kansainvälisten järjestöjen kanssa yhteisten hankkeiden
ja koordinoidun kehitystyön kautta.
Eurostat on analysoinut
kaikki ulkopuolisten asiantuntijoiden ohjelmaluonnoksesta antamat huomautukset,
ja ne on otettu huomioon valmisteltaessa ohjelman tarkistettua versiota.
2.3.      Vaikutusten
arviointi
Ohjelmasta on tehty
ennakkoarviointi moitteettoman varainhoidon periaatteen mukaisesti, jotta
asetetut tavoitteet saavutettaisiin tehokkaasti ja jotta talousarvioon liittyvät
rajoitukset otettaisiin huomioon jo suunnitteluvaiheessa. 
Ennakkoarvioinnissa tunnistettiin neljä vaihtoehtoa:
Ensimmäinen Euroopan tilasto-ohjelmaa koskeva
vaihtoehto oli ehdottaa uuden viisivuotisen ohjelman perustamista vuosiksi
2013–2017.
Nykyisessä yhteisön tilasto-ohjelmassa4
on viittaus seuraavan monivuotisen ohjelman kestoon: katettavassa kaudessa
olisi huomioitava Euroopan parlamentin toimikausi. Euroopan parlamentin
nykyinen toimikausi kestää heinäkuusta 2009 kesäkuuhun 2014. Seuraava kausi alkaa
heinäkuussa 2014 ja päättyy kesäkuussa 2019. Koska nykyinen yhteisön
tilasto-ohjelma 2008–2012 päättyy vuoden 2012 lopussa, olisi tarpeen
valmistella uusi väliohjelma kahdeksi vuodeksi (2013–2014) tai jatkaa nykyistä
ohjelmaa vuoteen 2014 saakka.
Kolmas vaihtoehto olisi nollavaihtoehto, eli
vuosille 2013–2017 ei valmisteltaisi eikä hyväksyttäisi lainkaan
tilasto-ohjelmaa, ja neljäs vaihtoehto olisi, että tiedot toimittaisivat
pääsääntöisesti muut tuottajat – ei välttämättä ESS.
Pitkän harkinnan ja eri skenaarioiden
analysoinnin jälkeen vaihtoehtojen määrä alennettiin vaikutusten
arvioinnissa kolmeen. Näiden kolmen vaihtoehdon vaikutuksia ja seurauksia
on tarkasteltu yksityiskohtaisesti. Kyseiset kolme vaihtoehtoa ja niiden
arvioidut vaikutukset ovat seuraavat:
Vaihtoehto 1: ”nolla-vaihtoehto”, ei
Euroopan tilasto-ohjelmaa
Ilman Euroopan tilasto-ohjelman oikeudellista
kehystä komission eri yksiköt keräisivät ja/tai tuottaisivat Euroopan tilastot
toisistaan riippumatta omia resurssejaan käyttäen ja saisivat apua ESS:n
institutionaalisilta tuottajilta ja/tai yksityisiltä tuottajilta. Euroopan
tason viisivuotisen ohjelman puuttuessa ei olisi myöskään pitkän aikavälin
suunnittelua, joka on ehdoton edellytys tilastotietojen kehittämiselle,
tuottamiselle ja levittämiselle. Ilman Euroopan tilasto-ohjelmaa määritettyjen
tavoitteiden saavuttaminen on epätodennäköistä. Tällöin ei olisi olemassa
oikeudellista kehystä Euroopan tilastojen tuottamiselle, eikä käytössä olisi
myöskään toimintamäärärahoja. Tilastojen käyttäjien (komission pääosastot, EKP
jne.) olisi itse tuotettava tai hankittava tilastot, mikä tapahtuisi
koordinoimattomasti ja tehottomasti, eikä Euroopan tilastojen laatua
varmistettaisi yhteisesti sovitulla tavalla. Ohjelman puuttuessa ei ole
myöskään talousarviota, eikä tilastojen tuottamista suunniteltaisi yleisellä
tasolla. Tämä lisäisi myös yksityishenkilöiden, kotitalouksien ja yritysten
sekä ESS:n institutionaalisten tilastojen tuottajien vastausrasitetta. 
Vaihtoehto 2: Euroopan tilasto-ohjelma
2013–2017 on yhteisön tilasto-ohjelman 2008–2012 toisinto
Tässä vaihtoehdossa ohjelma kattaisi samat
tilastot kuin nykyinen yhteisön tilasto-ohjelma. Tätä voitaisiin pitää
perusskenaariona, johon muita vaihtoehtoja verrataan. Toimitetut tilastot
vastaisivat kauden 2008–2012 poliittisia tarpeita, eikä niissä otettaisi
huomioon uutta kehitystä tai Euroopan unionin ensisijaisten politiikkojen
tarpeita, kuten älykkään, kestävän ja osallistavan kasvun Eurooppa 2020 ‑strategiaa
tai muita politiikoita, jotka kuuluvat komission strategisiin
painopistealueisiin vuosina 2010–2014. Lisäksi tilastot tuotettaisiin
”savupiippu”-mallin[9]
mukaisesti eli hyödyntämättä Euroopan tilastojen uutta tuotantotapaa, jolla
pyritään lisäämään tehokkuutta ja parantamaan laatua.
Vaihtoehto 3: perustetaan uusi
viisivuotinen Euroopan tilasto-ohjelma
Ehdotettaisiin uutta viisi vuotta kestävää
Euroopan tilasto-ohjelmaa vuosiksi 2013–2017. Tässä vaihtoehdossa Euroopan
tilastot vastaisivat paremmin käyttäjien tarpeita. Niiden laadunvarmistuksesta
olisi sovittu, ja tilastojen tuottaminen olisi kustannustehokkaampaa uuden
tuotantotavan ansiosta. Euroopan tilasto-ohjelmalle 2013–2017 määritetyt
tavoitteet ovat komission strategisten painopistealueiden mukaisia, ja niillä
vastataan Euroopan tilastojärjestelmän tulevien vuosien haasteisiin.
2.3.4.   Tiivistelmä riskeistä
Vaihtoehdon 1 riskit
ovat suuret, koska tällöin Euroopan tilastojen tuottamiselle ei olisi olemassa
oikeudellista kehystä, eikä tilastojen laatua ja tilastotuotannon tehokkuutta
voitaisi varmistaa. Tällöin eri tuottajat tuottaisivat tilastot
koordinoimattomasti. 
Vaihtoehdon 2 riskit
liittyvät siihen, että tuotetut tilastot vastaisivat osittain vanhentuneita
poliittisia prioriteetteja. Ne tuotettaisiin perinteisesti, eli tuotannossa ei
hyödynnettäisi Euroopan tilastojen uutta tuotantotapaa, jolla pyritään
lisäämään tehokkuutta ja parantamaan laatua. Riittämättömien tilastojen
kustannukset olisivat huomattavat.
Vaihtoehtoon 3
liittyviä riskejä pidetään varsin vähäisinä, koska tällöin Euroopan tilastot
tuotettaisiin voimassa olevan oikeudellisen kehyksen puitteissa, eli tilastojen
laatu ja tuotannon tehokkuus varmistuisi, koska Euroopan tilastot kehitetään,
kerätään ja levitetään koordinoidusti. 
2.3.5.   Parhaaksi arvioitu vaihtoehto
Paras vaihtoehto
näyttää olevan vaihtoehto 3 eli uuden viisivuotisen Euroopan tilasto-ohjelman
2013–2017 perustaminen, koska se on ainoa vaihtoehto, jolla voidaan saavuttaa
kaikki määritellyt tavoitteet eli i) tuottaa laadukkaita tilastoja, jotka
vastaavat käyttäjien tarpeita kattavuuden, ajantasaisuuden,
vertailukelpoisuuden ja luotettavuuden suhteen, ii) tuottaa tilastotietoa
kustannustehokkaasti ja iii) keventää vastaajien hallinnollista ja
vastausrasitetta. Tästä syystä se on kolmesta vaihtoehdosta ainoa, jolla voidaan
vastata tyydyttävästi kaikkiin Euroopan tilastojärjestelmän haasteisiin.
Tämän skenaarion mukaan
seuraava Euroopan tilasto-ohjelma käynnistyy 1. tammikuuta 2013 ja päättyy 31.
joulukuuta 2017.
3.           EHDOTUKSEN OIKEUDELLINEN SISÄLTÖ
3.1.      Ehdotetun
toimen lyhyt kuvaus
Ehdotuksella
perustetaan Euroopan tilasto-ohjelma vuosiksi 2013–2017. Ohjelmassa
vahvistetaan Euroopan tilastojen kehittämistä, tuottamista ja levittämistä
koskevat puitteet sekä toteutettavien toimien pääasialliset alat ja tavoitteet
ohjelmakaudella.
3.2       Oikeusperusta
Euroopan tilastojen
oikeusperusta on Euroopan unionin toiminnasta tehdyn sopimuksen
338 artikla. Euroopan parlamentti ja neuvosto päättävät tavallista
lainsäätämisjärjestystä noudattaen unionin toiminnan kannalta tarpeellisten
tilastojen tuottamiseen liittyvistä toimenpiteistä. Kyseisessä artiklassa
vahvistetaan Euroopan tilastojen tuottamiseen liittyvät vaatimukset ja
todetaan, että tilastojen laatimisessa on noudatettava puolueettomuutta,
luotettavuutta, objektiivisuutta, tieteellistä riippumattomuutta,
kustannustehokkuutta ja tilastosalaisuutta.
3.3       Toissijaisuusperiaate
Toissijaisuusperiaatetta
sovelletaan, koska asia, jota ehdotus koskee, ei kuulu EU:n yksinomaiseen
toimivaltaan.
Jäsenvaltiot eivät voi riittävällä tavalla
saavuttaa ehdotetun toiminnan tavoitetta, joka on Euroopan tilastojen
kehittäminen, tuottaminen ja levittäminen Euroopan tilasto-ohjelman 2013–2017
avulla, vaan se voidaan saavuttaa paremmin EU:n tasolla Euroopan unionin
säädöksen pohjalta. Vain komissio voi huolehtia tilastotietojen riittävästä
yhdenmukaistamisesta Euroopan tasolla kaikilla tämän säädöksen kattamilla
tilastoaloilla jäsenvaltioiden suorittaessa varsinaisen tiedonkeruun. Euroopan
unioni voi näin ollen toteuttaa toimenpiteitä perussopimuksen 5 artiklassa
vahvistetun toissijaisuusperiaatteen mukaisesti.
3.4       Suhteellisuusperiaate
Ehdotus on suhteellisuusperiaatteen mukainen
seuraavista syistä:
Suhteellisuusperiaatteen mukaisesti tässä
asetuksessa säädetään vain vähimmäisvaatimuksista päätöksen tavoitteen
saavuttamiseksi eikä ylitetä sitä, mikä on tämän vuoksi tarpeen. Ehdotuksessa
määritetään tavoitteet viisivuotiskaudeksi. Nämä tavoitteet määritellään ja
ohjelmoidaan tarkemmin komission vuotuisissa tilastoja koskevissa
työohjelmissa, jotka laaditaan läheisessä yhteistyössä jäsenvaltioiden kanssa
ja hyväksytään ESS-komitean lausunto huomioon ottaen. Lisäksi uusista
tilastovaatimuksista säädetään erityislainsäädännöllä, jonka laadinnassa
jäsenvaltiot ovat suoraan mukana jo varhaisessa vaiheessa.
3.5       Sääntelytavan
valinta
Ehdotettu säädöslaji:
asetus.
Muut vaihtoehdot eivät soveltuisi seuraavista
syistä:
Kun otetaan huomioon ehdotuksen tavoite ja
sisältö, sopivin sääntelytapa on asetus.
4.           TALOUSARVIOVAIKUTUKSET
EU:n talousarviosta koko ohjelmakauden 2013–2017
aikana käytettävä kokonaismäärä on 299,4 miljoonaa euroa (käypinä hintoina),
josta 57,3 miljoonaa euroa kohdennetaan ohjelmakaudelle 2007–2013 ja 242,1
miljoonaa euroa ohjelmakaudelle 2014–2017.
5.           LISÄTIEDOT
Uudelleentarkastelu-, tarkistus- tai raukeamislauseke
Ehdotus sisältää uudelleentarkastelu- ja
raukeamislausekkeen.
Euroopan talousalue
Ehdotettu säädös koskee ETA-sopimuksen
soveltamisalaan kuuluvaa alaa, minkä vuoksi se on ulotettava koskemaan Euroopan
talousaluetta.
2011/0459 (COD)
Ehdotus
EUROOPAN PARLAMENTIN JA NEUVOSTON PÄÄTÖS
Euroopan tilasto-ohjelmasta 2013–2017
(ETA:n kannalta merkityksellinen teksti)
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 338 artiklan 1 kohdan,
ottavat huomioon Euroopan komission
ehdotuksen,
sen jälkeen kun esitys
lainsäätämisjärjestyksessä hyväksyttäväksi säädökseksi on toimitettu
kansallisille parlamenteille,
noudattavat tavallista lainsäätämisjärjestystä
sekä katsovat seuraavaa:
(1)              
Euroopan tilastoista annetun Euroopan parlamentin
ja neuvoston asetuksen (EY) N:o 223/2009[10] mukaisesti olisi perustettava monivuotinen
Euroopan tilasto-ohjelma, jossa vahvistetaan EU:n toimien rahoittamista
koskevat puitteet. 
(2)              
Asetuksen mukaan Euroopan tilasto-ohjelmassa
vahvistetaan Euroopan tilastojen kehittämistä, tuottamista ja levittämistä
koskevat puitteet sekä toteutettavien toimien pääasialliset alat ja tavoitteet
enintään viiden vuoden ajaksi. Siinä olisi määriteltävä prioriteetit Euroopan
unionin toiminnassa tarvittavien tietojen osalta. Tarpeita olisi punnittava
suhteessa voimavaroihin, joita tarvittavien tilastojen toimittaminen edellyttää
unionin ja kansallisella tasolla, sekä vastausrasitteeseen ja vastaajalle
aiheutuviin kustannuksiin.
(3)              
Euroopan tilastojen kehittäminen, tuottaminen ja
levittäminen olisi toteutettava monivuotisen ohjelman oikeudellisen kehyksen
puitteissa Euroopan tilastojärjestelmässä Euroopan unionin tilastoviranomaisen
– eli komission (Eurostat) – ja kansallisten tilastolaitosten ja muiden
kansallisten viranomaisten tiiviillä ja koordinoidulla yhteistyöllä[11].
(4)              
Euroopan unionin toiminnasta tehdyn sopimuksen,
älykkään, kestävän ja osallistavan kasvun Eurooppa 2020 ‑strategian[12] ja sen
lippulaivahankkeiden sekä muiden komission strategisiin painopistealueisiin
kuuluvien politiikkojen (esimerkiksi kestävä ja yhdennetty talouden hallinta,
ilmastonmuutos, uudistettu maatalouspolitiikka, kasvu ja sosiaalinen
yhteenkuuluvuus, kansalaisten Eurooppa ja globalisaatio[13])
mukaisesti ohjelmassa kehitettyjen, tuotettujen ja levitettyjen tilastojen
olisi myötävaikutettava Euroopan unionin politiikkojen täytäntöönpanoon, ja
niitä olisi edistettävä ohjelmasta rahoitettavilla toimilla, joissa Euroopan
unioni voi tuoda selvää lisäarvoa.
(5)              
Viime vuosina Euroopan tilastojärjestelmällä (ESS)
on ollut useita haasteita.
–   
Ensinnäkin Euroopan tilastojen tarve on kasvanut
jatkuvasti, ja on epätodennäköistä, että kehityksen suunta muuttuu
tulevaisuudessa.
–   
Toiseksi tilastojen luonne on muuttunut – näyttöön
perustuva päätöksenteko edellyttää tilastoja, jotka täyttävät niiden
erityistarkoituksiin liittyvät laatuvaatimukset. Myös useampia politiikanaloja
tukevien monimuotoisten ja moniulotteisten tilastojen tarve kasvaa.
–   
Kolmanneksi uusien toimijoiden – mukaan lukien ne,
jotka tarjoavat tietoa lähes reaaliajassa – ilmestyminen
tietopalvelumarkkinoille tarkoittaa sitä, että ESS:n ensisijainen tavoite
tulevaisuudessa on korkea laatu ja varsinkin lyhyen aikavälin tilastojen
ajantasaisuus.
–   
Neljänneksi talousarvioon liittyvät rajoitukset
sekä kansallisella että Euroopan tasolla ja tarve keventää yrityksille ja
kansalaisille aiheutuvaa rasitetta tekevät tilanteesta vielä haastavamman.
Komission tiedonannossa Euroopan parlamentille ja
neuvostolle EU:n tilastojen uusi tuotantotapa: visio tulevalle
vuosikymmenelle[14]
ja ESS:n strategiassa sen täytäntöönpanemiseksi[15]
käsitellään kaikkia näitä haasteita ja pyritään muokkaamaan ESS:n
työskentelytapaa tehokkaammaksi ja joustavammaksi. Kyseisen tiedonannon
täytäntöönpano on Euroopan tilasto-ohjelman keskeisin osa.
(6)              
Euroopan tilastojen tuottamiseen käytettävissä
olevien kansallisten ja eurooppalaisten tuottajien rajallisten resurssien ja
tilastojen kasvavan tarpeen sovittamiseksi paremmin yhteen komission vuotuisia
tilastoja koskevia työohjelmia – joissa monivuotinen ohjelma esitetään
tarkemmin – valmisteltaessa tilastoihin liittyviä prioriteetteja olisi
tarkasteltava perusteellisesti, jotta vähemmän tärkeitä vaatimuksia voidaan
poistaa ja olemassa olevia prosesseja yksinkertaistaa säilyttäen kuitenkin
virallisten tilastojen korkeat laatustandardit. Myös vastaajille aiheutuva
rasite olisi otettava huomioon, olivatpa vastaajat yrityksiä, keskus-, alue-
tai paikallishallinnon yksiköitä, kotitalouksia tai yksityishenkilöitä.
(7)              
Tältä osin taloudellinen taakka olisi jaettava
kohtuullisesti Euroopan unionin ja jäsenvaltioiden kesken. Tällä asetuksella
kohdennettujen määrärahojen lisäksi kansallisten tilastolaitosten ja muiden
kansallisten viranomaisten olisi saatava kansallisella tasolla käyttöönsä
asianmukaiset määrärahat, jotta ne voivat toteuttaa yksittäiset tilastotoimet
tämän ohjelman täytäntöönpanemiseksi.
(8)              
Tämän asetuksen mukaisten Euroopan tilastojen
kehittämisessä, tuottamisessa ja levittämisessä kansallisten ja eurooppalaisten
tilastoviranomaisten olisi noudatettava Euroopan tilastoja koskevien
käytännesääntöjen periaatteita, jotka ovat 25 päivänä toukokuuta 2005 annetun
kansallisten ja yhteisön tilastoviranomaisten riippumattomuutta,
koskemattomuutta ja vastuuvelvollisuutta koskevan komission suosituksen ja
komission Euroopan parlamentille ja neuvostolle 15 päivänä huhtikuuta 2011
antaman tiedonannon Eurooppalaisten tilastojen laadunhallinnan tehostaminen[16] liitteenä.
(9)              
Euroopan tilastoista annetun Euroopan parlamentin
ja neuvoston asetuksen (EY) N:o 223/2009 15 artiklan mukaisesti
yhteistyöverkostojen tukemiseksi olisi luotava riittävä rahoitusrakenne.
(10)          
Olisi säädettävä Euroopan talousalueeseen kuuluvien
Euroopan vapaakauppaliiton maiden, jäljempänä ’EFTAn ETA-maat’,
mahdollisuudesta osallistua ohjelmaan. Lisäksi olisi säädettävä siitä, että
ohjelmaan voivat osallistua myös muut maat, etenkin Euroopan unionin
naapurimaat, Euroopan unionin jäsenyyttä hakevat maat, ehdokasmaat ja unioniin
liittymässä olevat maat.
(11)          
Ohjelman täytäntöönpanon yhteydessä olisi
tarvittaessa edistettävä yhteistyötä ohjelmaan osallistumattomien kolmansien
maiden kanssa ottaen huomioon mahdolliset asiaan liittyvät sopimukset näiden
maiden ja unionin välillä.
(12)          
Jotta päätöksiä komission hyväksymistä ohjelman
täytäntöönpanoon liittyvistä vuotuisista työohjelmista voidaan pitää Euroopan
unionin yleiseen talousarvioon sovellettavista varainhoitosäännöistä annetun
asetuksen […] [uusi varainhoitoasetus] [] artiklan mukaisina
rahoituspäätöksinä, niissä on vahvistettava saavutettavat tavoitteet, odotetut
tulokset ja toteutustapa sekä rahoitusosuudet. Työohjelmiin olisi lisäksi
sisällyttävä kuvaus rahoitettavista toimista, kullekin toimelle alustavasti
kohdennettava rahoitusosuus ja alustava toteutusaikataulu. Avustusten osalta on
esitettävä prioriteetit, olennaiset arviointiperusteet ja yhteisrahoituksen
enimmäisosuus.
(13)          
Koska jäsenvaltiot eivät voi riittävällä tavalla
toteuttaa tämän asetuksen tavoitetta, joka on vuosia 2013–2017 koskevan unionin
tilasto-ohjelman perustaminen, vaan se voidaan toteuttaa tehokkaammin unionin
tasolla, unioni voi toteuttaa toimenpiteitä perussopimuksen 5 artiklassa
vahvistetun toissijaisuusperiaatteen mukaisesti. Mainitussa artiklassa
vahvistetun suhteellisuusperiaatteen mukaisesti tässä asetuksessa ei ylitetä
sitä, mikä on tarpeen kyseisen tavoitteen saavuttamiseksi.
(14)          
Moitteettoman varainhoidon periaatteen mukaisesti
on suoritettu ennakkoarviointi sen varmistamiseksi, että tällä asetuksella
perustettavassa ohjelmassa keskitytään saavuttamaan tavoitteet tehokkaasti ja
että ohjelmaan sisällytetään talousarvioon liittyvät rajoitukset jo sen
suunnitteluvaiheessa. Ohjelman perusteella toteutettujen toimenpiteiden
kantavuutta ja vaikutuksia olisi seurattava ja arvioitava säännöllisesti, myös
käyttämällä riippumattomia ulkopuolisia arvioijia. Ohjelman arvioimiseksi on
määritelty mitattavia tavoitteita ja kehitetty indikaattoreita.
(15)          
Tässä asetuksessa osoitetaan ohjelman koko keston
ajaksi määrärahat, joita budjettivallan käyttäjä pitää talousarviota koskevasta
kurinalaisuudesta ja moitteettomasta varainhoidosta 17 päivänä toukokuuta
2006 tehdyn Euroopan parlamentin, neuvoston ja komission välisen toimielinten
sopimuksen[17]
37 kohdan mukaisesti ensisijaisena ohjeenaan vuotuisessa
talousarviomenettelyssä.
(16)          
Euroopan unionin taloudellisia etuja olisi menojen
hallinnoinnin kaikissa vaiheissa suojattava oikeasuhteisin toimenpitein, joita
ovat sääntöjenvastaisuuksien ehkäiseminen, havaitseminen ja tutkiminen sekä
hukattujen, aiheettomasti maksettujen tai virheellisesti käytettyjen varojen
takaisinperintä ja soveltuvin osin seuraamukset.
(17)          
Asetuksen (EY) N:o 223/2009 mukaisesti Euroopan
tilasto-ohjelman luonnos on toimitettu ennakkotarkastelua varten Euroopan
tilastojärjestelmää käsittelevälle komitealle, Euroopan parlamentin ja neuvoston
päätöksellä N:o 234/2008/EY[18]
perustetulle eurooppalaiselle tilastoja käsittelevälle neuvoa-antavalle
komitealle ja neuvoston päätöksellä 2006/856/EY[19]
perustetulle raha-, rahoitus- ja maksutasetilastokomitealle,
OVAT HYVÄKSYNEET TÄMÄN ASETUKSEN:
1 artikla
Euroopan
tilasto-ohjelman perustaminen
Perustetaan Euroopan tilasto-ohjelma,
jäljempänä ’ohjelma’, kaudeksi 2013–2017.
2 artikla
Lisäarvo
Ohjelman lisäarvo muodostuu sen
varmistamisesta, että Euroopan tilastot antavat juuri niitä tietoja, joita
unionin politiikkojen suunnittelussa, seurannassa ja arvioinnissa tarvitaan.
Lisäksi ohjelmalla tehostetaan resurssien käyttöä tukemalla toimia, joiden
avulla edistetään yhdenmukaistettujen, vertailukelpoisten ja luotettavien
tilastotietojen kehittämistä, tuottamista ja levittämistä.
3 artikla
Soveltamisala
1.                      
Tällä asetuksella vahvistetaan Euroopan tilastojen
kehittämistä, tuottamista ja levittämisestä koskevat ohjelmapuitteet,
suunniteltujen toimien pääasialliset alat ja tavoitteet vuosiksi 2013–2017
Euroopan tilastoista annetun Euroopan parlamentin ja neuvoston asetuksen (EY)
N:o 223/2009 13 ja 14 artiklan mukaisesti.
2.                      
Ohjelma ei kata toimenpiteitä, jotka kuuluvat
Euroopan yritys- ja kauppatilastojen uudenaikaistamisohjelmaan[20], jäljempänä ’MEETS-ohjelma’,
kyseisen ohjelman päättymiseen, eli 31 päivään joulukuuta 2013 asti, mutta se
sisältää yritys- ja kauppatilastoihin liittyviä tavoitteita, jotka on tarkoitus
toteuttaa vuosina 2014–2017.
4 artikla
Tavoitteet
1.                      
Ohjelman yleistavoite on, että Euroopan
tilastojärjestelmä on korkealaatuisten Eurooppaa koskevien tilastojen johtava
tuottaja.
2.                      
Kaikissa ohjelman täytäntöönpanemiseksi
toteutettavissa tilastotoimissa pyritään seuraaviin erityistavoitteisiin:
–   
Tavoite 1: Tuotetaan laadukkaita ja prioriteettien
mukaisia tilastotietoja Euroopan unionin politiikkojen kehittämisen,
seuraamisen ja arvioimisen tueksi.
–   
Tavoite 2: Pannaan täytäntöön Euroopan tilastojen
uudet tuotantotavat, joilla pyritään lisäämään tehokkuutta ja parantamaan
laatua.
–   
Tavoite 3: Vahvistetaan kumppanuutta Euroopan
tilastojärjestelmässä ja sen ulkopuolella ESS:n tuottavuuden lisäämiseksi ja
johtavan aseman takaamiseksi maailmanlaajuisesti virallisten tilastojen
tuottajana.
3.                      
Tässä artiklassa tarkoitetut tavoitteet ja ohjelman
täytäntöönpanon seurantaan liittyvät indikaattorit määritellään tarkemmin
liitteessä. Asetuksen (EY) N:o 223/2009 mukaisesti tavoitteista laaditaan
yksityiskohtaiset vuotuiset suunnitelmat, joissa priorisointimekanismilla on
tärkeä osa. Tavoitteiden saavuttamiseksi tehdään tiivistä ja koordinoitua
yhteistyötä Euroopan tilastojärjestelmässä, joka on unionin tilastoviranomaisen
ja kansallisten tilastolaitosten sekä muiden kansallisten viranomaisten
kumppanuus.
5 artikla
Tilastojen
hallinnointi ja laatu
Ohjelma pannaan täytäntöön Euroopan tilastoja koskevien
käytännesääntöjen periaatteiden mukaisesti, ja tavoitteena on tuottaa ja
levittää korkealaatuisia ja yhdenmukaistettuja Euroopan tilastoja ja varmistaa
Euroopan tilastojärjestelmän moitteeton toiminta kokonaisuudessaan. Euroopan
tilastojärjestelmän hyvän koordinoinnin ja tehokkaan priorisoinnin
varmistamiseksi toteutetaan asianmukaisia toimenpiteitä, jotta kevennetään
vastaajille aiheutuvaa hallinnollista rasitetta. Kansallisten viranomaisten ja
unionin tilastoviranomaisten on varmistettava, että Euroopan tilastot ovat
eurooppalaisten laatustandardien mukaisia ja että ne vastaavat Euroopan unionin
institutionaalisten käyttäjien, kansallisten viranomaisten, alueellisten
viranomaisten, tutkimuslaitosten, kansalaisyhteiskunnan järjestöjen, yritysten ja
laajan yleisön tarpeita.
6 artikla
Rahoitus
1.                      
Ohjelman täytäntöönpanon rahoituskehykseksi
vahvistetaan 299,4 miljoonaa euroa, josta 57,3 miljoonaa euroa kohdennetaan
ohjelmakaudelle 2007–2013 ja 242,1 miljoonaa euroa ohjelmakaudelle 2014–2017. 
2.                      
Komissio panee unionin rahoitustuen täytäntöön
Euroopan unionin vuotuiseen talousarvioon sovellettavista varainhoitosäännöistä
annetun asetuksen (EU) N:o XX/2012 mukaisesti.
3.                      
Tällä asetuksella osoitetun rahoituksen lisäksi
ohjelman täytäntöönpanemiseksi toteutettavien yksittäisten tilastotoimien –
etenkin niiden, jotka toteutetaan kansallisten tilastolaitosten tai muiden
kansallisten viranomaisten ja komission (Eurostat) välisillä sopimuksilla – on
saatava asianomaista rahoitusta kansallisella tasolla.
7 artikla
Hallinnollinen
ja tekninen apu
Ohjelmaa varten osoitettavilla määrärahoilla voidaan kattaa kuluja,
jotka liittyvät ohjelman hallinnoinnin ja sen tavoitteiden saavuttamisen
edellyttämiin valmistelu-, seuranta-, valvonta-, tarkastus- ja
arviointitoimiin, kuten tutkimuksiin, asiantuntijoiden kokouksiin ja
tilastoalan asiantuntijoiden kulujen korvaamiseen ja tiedotus- ja
viestintätoimintaan, sekä kuluja, jotka liittyvät tietojen käsittelyyn ja
vaihtoon keskittyviin tietoteknisiin verkkoihin, ja muita mahdollisia teknisen
ja hallinnollisen avun kuluja, joita komissiolle aiheutuu ohjelman
hallinnoinnista.
8 artikla
Vuotuiset
työohjelmat
Komissio hyväksyy ohjelman täytäntöönpanemiseksi vuotuiset työohjelmat,
jotka ovat asetuksen (EY) N:o 223/2009 17 artiklan vaatimusten mukaisia ja
joissa vahvistetaan saavutettavat tavoitteet ja odotetut tulokset. 
9 artikla
Tukimuodot
Unionin rahoitusosuus voidaan myöntää joko avustuksina tai julkisia
hankintoja koskevina sopimuksina tai minä tahansa muuna tukena, joka on tarpeen
2 artiklassa tarkoitettujen tavoitteiden saavuttamiseksi.
10 artikla
Tukikelpoiset
toimet
1.                      
Unionin rahoitusosuudella tuetaan 3 artiklassa
tarkoitettujen tavoitteiden saavuttamiseksi tarvittavia Euroopan tilastojen
kehittämistä, tuottamista ja levittämistä koskevia toimia. Ensisijaisesti
tuetaan toimia, joista Euroopan unioni saa huomattavaa lisäarvoa 2 artiklan
mukaisesti. 
2.                      
Asetuksen (EY) N:o 223/2009 15 artiklassa
tarkoitettua yhteistyöverkostojen rahoitusta voidaan myöntää
toiminta-avustuksina, ja se voi kattaa 95 prosenttia tukikelpoisista
kustannuksista. 
3.                      
Tarvittaessa toiminta-avustuksia voidaan myöntää 11
artiklan 3 kohdassa tarkoitettujen järjestöjen toimintaan, jolloin ne voivat
kattaa enintään 50 prosenttia tukikelpoisista kustannuksista.
4.                      
Jäsenvaltioille voidaan korvata tutkimuksiin
perustuvien toimien suorittamisesta aiheutuvia kuluja silloin, kun täydelliset
tutkimustulokset toimitetaan komissiolle; korvaus maksetaan kertasuorituksena
tietokokonaisuutta kohti, ja kertasuorituksen enimmäismäärä määritellään
kullekin tutkimukselle erikseen. Komissio määrittelee enimmäismäärät ottaen
huomioon tutkimuksen vaikeusasteen.
11 artikla
Edunsaajat,
jotka voivat hakea avustuksia
1.                      
Asetuksen (EY) N:o 223/2009 5 artiklan 3 kohdan
mukaisesti siinä määritetyille edunsaajille voidaan myöntää avustuksia ilman
ehdotuspyyntöä.
2.                      
Yhteistyöverkostot voivat käsittää 1 kohdassa
tarkoitettuja edunsaajia ja muita elimiä ilman ehdotuspyyntöä
varainhoitoasetuksen mukaisesti.
3.                      
Edellä 10 artiklan 3 kohdassa tarkoitettuja
toiminta-avustuksia voidaan myöntää järjestöille, jotka täyttävät kaikki
seuraavat kriteerit:
(a)                   
Järjestöt ovat voittoa tavoittelemattomia sekä
teollisuudesta, kaupasta ja elinkeinoelämästä riippumattomia eikä niillä ole
muita eturistiriitoja, ja niiden päätavoitteet ja toimet liittyvät Euroopan
tilastoja koskevien käytännesääntöjen täytäntöönpanon edistämiseen ja
tukemiseen sekä tehokkuuden lisäämiseen ja laadun parantamiseen Euroopan
tasolla tähtäävien Euroopan tilastojen uusien tuotantotapojen
täytäntöönpanemiseen.
(b)                   
Järjestöt ovat toimittaneet komissiolle tyydyttävän
selvityksen jäsenistään, sisäistä säännöistään ja rahoituslähteistään.
12 artikla
Euroopan
unionin taloudellisten etujen suojaaminen
1.                      
Komissio varmistaa asianmukaisin toimenpitein, että
tämän asetuksen mukaisesti rahoitettavia toimia toteutettaessa unionin
taloudellisia etuja suojataan petoksia, lahjontaa ja muuta laitonta toimintaa
ehkäisevillä toimenpiteillä, tehokkailla tarkastuksilla ja, jos
sääntöjenvastaisuuksia havaitaan, perimällä aiheettomasti maksetut määrät
takaisin sekä soveltuvin osin käyttämällä tehokkaita, oikeasuhteisia ja ennalta
ehkäiseviä seuraamuksia.
2.                      
Komissiolla ja sen edustajilla sekä
tilintarkastustuomioistuimella on valtuudet tehdä kaikkien unionilta tämän
asetuksen mukaisesti rahoitusta saaneiden avustuksensaajien, toimeksisaajien ja
alihankkijoiden osalta asiakirjoihin perustuvia ja paikalla suoritettavia
tarkastuksia.
Euroopan petostentorjuntavirasto, jäljempänä
’OLAF’, voi asetuksessa (Euratom, EY) N:o 2185/96 säädettyjen menettelyjen
mukaisesti tehdä niihin talouden toimijoihin kohdistuvia paikalla suoritettavia
todentamisia ja tarkastuksia, joille on suoraan tai välillisesti myönnetty
asianomaista rahoitusta, selvittääkseen, onko tämän asetuksen mukaiseen
avustussopimukseen tai päätökseen taikka sopimukseen liittynyt unionin
taloudellisia etuja vahingoittavia petoksia, lahjontaa tai muuta laitonta
toimintaa.
Tämän asetuksen täytäntöönpanosta seurauksena
olevissa kolmansien maiden ja kansainvälisten järjestöjen kanssa tehdyissä
yhteistyösopimuksissa, avustussopimuksissa, avustuspäätöksissä ja sopimuksissa
on nimenomaisesti annettava komissiolle, tilintarkastustuomioistuimelle ja
OLAFille valtuudet tehdä tällaisia tarkastuksia sekä paikalla suoritettavia
todentamisia ja tarkastuksia, sanotun kuitenkaan rajoittamatta ensimmäisen ja
toisen alakohdan soveltamista.
13 artikla
Kolmansien
maiden osallistuminen ohjelmaan
Euroopan tilasto-ohjelmaan voivat osallistua
seuraavat maat:
(a)                   
EFTAn ETA-maat ETA-sopimuksessa määrättyjen ehtojen
mukaisesti;
(b)                   
maat, joihin sovelletaan Euroopan unionin
naapuruuspolitiikkaa, Euroopan unionin jäsenyyttä hakevat maat, ehdokasmaat ja
liittymässä olevat maat sekä vakautus- ja assosiaatioprosessiin osallistuvat
Länsi-Balkanin maat niiden ehtojen mukaisesti, jotka on vahvistettu niistä
yleisperiaatteista, jotka koskevat näiden maiden osallistumista unionin
ohjelmiin, tehdyissä asianomaisissa kahden- tai monenvälisissä sopimuksissa. 

14 artikla
Kertomukset
1.                      
Kuultuaan Euroopan tilastojärjestelmää käsittelevää
komiteaa komissio esittää ohjelman edistymisestä välikertomuksen Euroopan
parlamentille ja neuvostolle viimeistään kesäkuussa 2015.
2.                      
Kuultuaan Euroopan tilastojärjestelmää käsittelevää
komiteaa komissio esittää ohjelman täytäntöönpanosta lopullisen
arviointikertomuksen Euroopan parlamentille ja neuvostolle vuoden 2018 loppuun
mennessä.
15 artikla
Tämä asetus tulee voimaan seuraavana päivänä
sen jälkeen, kun se on julkaistu Euroopan unionin virallisessa lehdessä.
Tehty […]
Euroopan parlamentin puolesta                    Neuvoston
puolesta
Puhemies                                                       Puheenjohtaja
LIITE
Euroopan tilasto-ohjelman 2013–2017 infrastruktuuri ja
tavoitteet
Johdanto
EU:n politiikkojen
toteuttaminen edellyttää vertailukelpoisia ja luotettavia tilastotietoja EU:n
taloudellisesta, yhteiskunnallisesta ja ympäristötilanteesta sekä sen
osa-alueista kansallisella ja alueellisella tasolla. Euroopan tilastot ovat
välttämättömiä, jotta Eurooppa olisi ymmärrettävä suurelle yleisölle ja jotta
kansalaiset voivat osallistua demokraattiseen prosessiin ja keskusteluun EU:n
nykytilanteesta ja tulevaisuudesta.
Euroopan tilasto-ohjelma tarjoaa oikeudellisen
kehyksen Euroopan tilastojen kehittämiselle, tuottamiselle ja levittämiselle
kaudella 2013–2017.
Euroopan tilastojärjestelmä kehittää, tuottaa
ja levittää Euroopan tilastoja tiiviissä ja koordinoidussa yhteistyössä tämän
oikeudellisen kehyksen puitteissa.
Euroopan unionin toiminnasta tehdyn
sopimuksen, älykkään, kestävän ja osallistavan kasvun Eurooppa 2020 ‑strategian
ja sen lippulaivahankkeiden sekä muiden komission strategisiin painopistealueisiin
kuuluvien politiikkojen mukaisesti ohjelmassa kehitetyt, tuotetut ja levitetyt
tilastot myötävaikuttavat Euroopan unionin politiikkojen täytäntöönpanoon.
Koska Euroopan tilasto-ohjelma 2013–2017 on
monivuotinen ohjelma, joka kestää viisi vuotta, ja koska Euroopan
tilastojärjestelmä pyrkii säilyttämään asemansa keskeisenä tilastoalan
toimijana, ohjelman soveltamisala ja tavoitteet ovat kunnianhimoisia. Ohjelman
täytäntöönpanossa noudatetaan kuitenkin asteittaista etenemistapaa. 
Tilastoinfrastruktuuri
Euroopan tilasto-ohjelmalla luodaan tilastotietoja koskeva
infrastruktuuri. Infrastruktuuri on suunniteltava siten, että sen avulla
voidaan hyödyntää eri sovelluksia laajasti ja tehokkaasti.
Päätökset Euroopan tilastojen tuottamisesta perustuvat politiikan
suunnitteluun. Tilastojen olisi kuitenkin oltava myös muiden päättäjien,
tutkijoiden, yritysten ja Euroopan kansalaisten käytössä, sillä ne ovat
kansalaisten ja yritysten maksamia julkisia hyödykkeitä, joista myös niiden
olisi hyödyttävä. Jotta infrastruktuuri täyttäisi nämä vaatimukset, se on
suunniteltava käsitteellisesti vakaaksi siten, että se soveltuu moniin
käyttötarkoituksiin ja että se voidaan mukauttaa joustavasti käyttäjien
kehittyviin tarpeisiin tulevaisuudessa.
Tilastotietoja koskeva infrastruktuuri esitetään seuraavassa.
TILASTOTIETOJEN INFRASTRUKTUURI
Selitykset
Tiedot: tilastoviranomaisten perinteisin tilastotoimin
keräämät tiedot (otantatutkimukset, väestönlaskennat jne.) / muista lähteistä
peräisin olevat tiedot, joita käytetään uudelleen tilastotarkoituksiin. Näitä
tietoja muokataan palvelemaan eri politiikanalojen tarpeita, esimerkiksi
työmarkkinoita, maahanmuuttoa tai maataloutta.
Termi sisältää myös
hallinnollisia tarkoituksia varten kerätyt tiedot, joita tilastoviranomaiset
käyttävät tilastotarkoituksiin (niihin viitataan yleensä hallinnollisista
lähteistä saatuina tietoina).
Tilinpitojärjestelmät:
yhdenmukaiset ja integroidut tilit, taseet ja taulukot, jotka perustuvat
kansainvälisesti sovittuihin sääntöihin. Tilinpitopuitteilla varmistetaan
johdonmukaisuuden ja vertailukelpoisuuden korkea aste; tilastotiedot voidaan
koota yhteen ja esittää muodossa, joka on suunniteltu analysointia ja
päätöksentekoa varten.
Indikaattorit:
indikaattori on keskeiseen tekijään tai ilmiöön liittyvää tiivistettyä tietoa,
ja se johdetaan havaituista tosiseikoista. Indikaattoreita voidaan käyttää
suhteellisten asemien kuvaamiseen tai osoittamaan myönteistä tai kielteistä
muutosta. Indikaattorit ovat yleensä suora panos EU:ta ja globaaleja
politiikoita varten. Strategisilla politiikanaloilla niillä on suurta
merkitystä tavoitteiden asettelussa ja tavoitteiden saavuttamisen seurannassa.
Tämän yleisjärjestelmän lisäksi Euroopan
tilasto-ohjelmassa erotellaan lisäksi kolme tilastotietoryhmää, jotka ovat
elinkeinoelämä, kansalaisten Eurooppa sekä geospatiaaliset, ympäristö-,
maatalous- ja muut toimialatilastot.
EU:n ja tärkeimmät globaalit politiikat määrittävät ne tilastotarpeet, joihin Euroopan tilasto-ohjelma vastaa
muokatuilla rakenteilla ja niitä vastaavilla tuotantoprosesseilla. Sen vuoksi
kaikki EU:n ja globaalit politiikat näkyvät tilastoinfrastruktuurin eri
osa-alueissa ja niiden tarpeet katetaan ohjelman erityistoimilla. Tulevina
vuosina määritetyt uudet politiikat katetaan perustamalla uusia indikaattoreiden/tilien
johdannaisia, jotka perustuvat kolmen pilarin sisällä tuotettuihin
tilastotietoihin.
TILASTOTIEDOT
– RAKENNE JA DYNAMIIKKA
Tavoitteet
Ohjelman yleistavoite on, että Euroopan
tilastojärjestelmä on Eurooppaa koskevien korkealaatuisten tilastojen johtava
tuottaja, ja se saavutetaan seuraavilla erityistavoitteilla:
–   
Tavoite 1: Tuotetaan laadukkaita ja prioriteettien
mukaisia tilastotietoja Euroopan unionin politiikkojen kehittämisen,
seuraamisen ja arvioimisen tueksi.
–   
Tavoite 2: Pannaan täytäntöön Euroopan tilastojen
uudet tuotantotavat, joilla pyritään lisäämään tehokkuutta ja parantamaan
laatua.
–   
Tavoite 3: Vahvistetaan kumppanuutta Euroopan
tilastojärjestelmässä ja sen ulkopuolella ESS:n tuottavuuden lisäämiseksi ja
johtavan aseman takaamiseksi maailmanlaajuisesti virallisten tilastojen
tuottajana.
Erityistavoitteet on jaettu jäljempänä
kuvattuihin prioriteettialueisiin. Tavoitetta 1 koskee kohta ”I.
Tilastotuotokset”, tavoitetta 2 kohta ”II. EU:n tilastojen tuotantotavat” ja
tavoitetta 3 kohta ”III. Kumppanuus”.
I.          TILASTOTUOTOKSET
INDIKAATTORIT
1.1.      EUROOPPA 2020
-STRATEGIA
Kesäkuussa 2010
kokoontuneen Eurooppa-neuvoston hyväksymä älykkään, kestävän ja osallistavan
kasvun Eurooppa 2020 ‑strategia vaikuttaa merkittävästi Euroopan unionin
strategisiin linjauksiin ja kansallisiin politiikkoihin tulevina vuosina.
Strategiaan kuuluu useita yleisiä tavoitteita ja lippulaivahankkeita, joille
ESS laatii tilastoindikaattorit monilla aloilla (esimerkiksi innovoinnin ja
tutkimuksen ja kehittämisen edellytysten parantaminen, työllisyyden
edistäminen, ilmastonmuutokseen ja energiaan liittyvien EU:n tavoitteiden
saavuttaminen, resurssitehokkuus, koulutustason parantaminen, mukaan lukien
oppimiseen liittyvä liikkuvuus, aktiivisena ja terveenä ikääntyminen ja yhteiskunnallisen
osallisuuden edistäminen vähentämällä köyhyyttä).
Tavoite:
Tuotetaan laadukkaita
tilastotietoja, joilla seurataan älykkään, kestävän ja osallistavan kasvun
Eurooppa 2020 ‑strategian täytäntöönpanoa.
Tavoite
toteutetaan seuraavasti:
·                        
Päivitetään Eurooppa 2020 ‑strategian
yleistavoitteita koskevat indikaattorit (työllisyyden, tutkimuksen ja
kehittämisen, innovoinnin, energian/ilmastonmuutoksen, koulutuksen, ympäristön,
sosiaalisen suojelun ja yhteiskunnallisen osallisuuden aloilla) ja asetetaan ne
saataville Eurostatin verkkosivuilla.
·                        
Laaditaan tilastoja Eurooppa 2020 ‑strategiaan
kuuluvien lippulaivahankkeiden täytäntöönpanon seuraamisen tueksi. 
·                        
Kehitetään lisäindikaattoreita Euroopan unionin
talous-, sosiaali- ja ympäristöpolitiikan ennakko- ja jälkiarviointia varten.
1.2.      TALOUDEN
HALLINTA
Rahoitusmarkkinoiden kriisi ja kireä tilanne
ovat korostaneet tarvetta vahvistaa unionin talouden hallintaa. EU on jo
ottanut talouden hallinnan ja koordinoinnin saralla merkittäviä askelia, joista
osalla on suuria vaikutuksia tilastoalaan jo käynnissä olevien tilastotoimien
lisäksi.
Tavoite:
Kehitetään uusia ja parannetaan vanhoja
tilastotietoja, jotka ovat olennaisia EU:n päätöksentekijöille ja suurelle
yleisölle ja liittyvät EU:n yhdennetyn talouden hallinnan vahvistamiseen ja
seurantasykliin, jolla integroidaan vakaus- ja kasvusopimus ja
talouspolitiikka.
Tavoite
toteutetaan seuraavasti:
·                        
Tuotetaan tilastomateriaalia makrotalouden
epätasapainoa kuvaavaa tulostaulua ja sen analysointia varten.
·                        
Tuotetaan tilastomateriaalia vakaus- ja
kasvusopimuksen tehostamiseksi.
·                        
Luodaan kilpailukyvyn kehittymistä ja saavutettua
kilpailukykyä mittaavat indikaattorit.
·                        
Otetaan tuotantoketjussa käyttöön tehokas
laadunhallinta, joka kattaa myös julkisyhteisöjen rahoitusta koskevat
lähdetiedot ja niiden perustana olevat jäsenvaltioiden työnkulut.
Tavoite:
Tuotetaan eurooppalaisille päättäjille
luotettavia tilastoja ja indikaattoreita hallinnollisiin ja
sääntelytarkoituksiin sekä erityisten EU:n poliittisten sitoumusten seuraamiseen.
Tavoite
toteutetaan seuraavasti:
·                        
Määritellään hallinnollisiin ja
sääntelytarkoituksiin tuotettujen tilastojen soveltamisala ja sovitaan siitä
käyttäjien kanssa, mukaan lukien alv- ja BKTL-perusteisia omia varoja koskevien
tilastojen seuranta, rakennerahastot sekä EU:n henkilöstösääntöjen mukaiset
palkka- ja eläkevaatimukset sekä matkakorvauksia koskevat kaksivuotiset
laskelmat.
·                        
Määritellään, toteutetaan ja selvitetään näitä
indikaattoreita koskevat tehokkaat laadunhallinnan puitteet.
1.3       TALOUDEN GLOBALISAATIO
Rahoituskriisin vaikutukset, rajatylittävien
virtojen kasvu ja tuotantoprosessien fragmentoituminen ovat korostaneet
tarvetta luoda tuotannon globalisoitumiselle yhdenmukaisemmat puitteet ja
mitata sitä tehokkaammin.
Tavoite:
Parannetaan EU:n päättäjien
ja suuren yleisön käytettävissä olevia talouden globalisaatiota ja globaaleja
arvoketjuja koskevia indikaattoreita ja tilastotietoja.
Tavoite
toteutetaan seuraavasti:
·                        
Päivitetään talouden globalisaatiota ja globaaleja
arvoketjuja koskevat olemassa olevat indikaattorit ja kehitetään uusia, mukaan
lukien luonnonvarojen virrat ja riippuvuus niistä, ja asetetaan ne saataville
Eurostatin verkkosivulla.
·                        
Analysoidaan globaalit arvoketjut, mahdollisesti
panos-/tuotostaulukoiden avulla, ja ulkomaankauppa- ja yritystilastot, mukaan
lukien mikrotietojen yhdistäminen.
TILINPITOPUITTEET
Komission tiedonanto BKT ja muut
indikaattorit sekä Stiglitz-Sen-Fitoussin raportin julkistaminen ovat
antaneet uutta puhtia tilastojärjestelmän keskeisen haasteen ratkaisemiseen, eli
siihen kuinka saadaan monialaisista kysymyksistä parempia ja yhdennetympiä
tilastoja, jotka kuvaavat monimutkaisia sosiaalisia, taloudellisia ja
ympäristöilmiöitä laajemmin kuin perinteiset taloudellisen tuotoksen mittarit.
Euroopan kansantalouden tilinpitojärjestelmä (EKT) tarjoaa kaikille
taloustilastoille yhdennetyt ja yhdenmukaiset puitteet, joita olisi
täydennettävä muilla indikaattoreilla, jotta voidaan tuottaa kattavampia
tietoja poliittista päätöksentekoa varten.
2.1       TALOUDELLINEN JA
SOSIAALINEN SUORITUS
Talouskriisi on lisännyt korkealaatuisten
makrotaloudellisten indikaattoreiden tarvetta, jotta voidaan ymmärtää ja
analysoida paremmin talouden suhdannevaihteluita ja siten helpottaa
päätöksentekoprosessia. Tuotannon kasvava globalisoituminen edellyttää
yhdenmukaisten puitteiden kehittämistä, jotta voidaan helpottaa eri alojen
tilastojen tulkintaa ja integroimista.
Tavoite:
Täydennetään talouden
suorituskyvyn mittaamista globalisaation, elämänlaadun, ympäristön kestävyyden,
terveyden, hyvinvoinnin ja sosiaalisen yhteenkuuluvuuden eri ulottuvuuksilla.
Kehitetään puitteet tuotannon globalisoitumisen analysoimiseksi.
Tavoite
toteutetaan seuraavasti:
·                        
Tuotetaan tulojen/kulutuksen jakautumista koskevat
indikaattorit kotitalouksittain (yhdistämällä kansantalouden
tilinpitoaggregaatit ja kotitalouksia koskevien tutkimusten tiedot).
·                        
Laaditaan ja kootaan yhteen vuosittaiset,
neljännesvuosittaiset ja alueelliset kansantalouden tilit EKT 1995:n/2010:n
mukaisesti.
·                        
Kootaan yhteen ajantasaiset ja laadukkaat hintatilastot,
erityisesti yhdenmukaistetut kuluttajahintaindeksit.
·                        
Kehitetään satelliittitilit vähintään kahdelta
uudelta alueelta (esimerkiksi tutkimus ja kehittäminen, terveys, sosiaaliset
tilit).
·                        
Luodaan kasvun ja tuottavuuden mittaamista koskeva
tietokanta.
·                        
Kehitetään käsitteelliset puitteet tuotannon
globalisoitumisen analysoimiseksi.
Tavoite:
Otetaan käyttöön
makrotaloudelliset ja sosiaaliset indikaattorit ja Euroopan talouden
pääindikaattorit yhdenmukaisena indikaattorisarjana, jolla voidaan vastata EU:n
ja globaaleja tilastotietoja koskeviin vaatimuksiin, sekä mukautetaan Euroopan
talouden pääindikaattorit vastaamaan käyttäjien kehittyviä tarpeita.
Tavoite
toteutetaan seuraavasti:
·                        
Kehitetään koordinoidusti keskeisten
makrotaloudellisten, sosiaalisten ja kestävän kehityksen indikaattoreiden
kojetauluja (”dashboards”).
·                        
Luodaan makrotaloudellisia ja sosiaalisia
indikaattoreita sekä Euroopan talouden pääindikaattoreita koskevat yhtenäiset
menettelytavat.
·                        
Parannetaan indikaattoreiden kansainvälistä
vertailukelpoisuutta.
·                        
Parannetaan työkaluja indikaattoreiden tulkinnan ja
niistä tiedottamisen helpottamiseksi.
·                        
Tuotetaan kaikista jäsenvaltioista yhdenmukaiset
asumis- ja muut siihen liittyvät tilastot.
2.2       YMPÄRISTÖN
KESTÄVYYS
Ympäristön suojelu, säilyttäminen ja sen laadun
parantaminen nykyistä ja tulevaa sukupolvea varten sekä ilmastonmuutoksen
vaikutusten torjunta ovat erittäin tärkeitä poliittisia tavoitteita Euroopassa,
ja niistä määrätään EU:n perussopimuksissa. Tehokas toiminta näillä
aloilla edellyttää tilastotietoja monilta eri alueilta.
Tavoite:
Tuotetaan
ympäristötilejä ja ilmastonmuutokseen liittyviä tilastoja ottaen huomioon alan
kansainvälinen kehitys.
Tavoite
toteutetaan seuraavasti:
·                        
Kehitetään ympäristötilejä koskeva yhdenmukainen
järjestelmä kansallisen tilinpidon ”satelliittitileinä”. Tilit tarjoavat tietoa
ilmakehään joutuvista päästöistä, energiankulutuksesta, aineellisten
luonnonvarojen ja veden virroista ja varannoista, perus- ja kriittisten
raaka-aineiden kaupasta, ympäristöverotuksesta ja ympäristönsuojeluun
liittyvistä menoista, sekä mahdollisesti vihreästä kasvusta ja ympäristöä
säästävistä hankinnoista.
·                        
Päivitetään, kehitetään, tuotetaan ja levitetään
indikaattoreita, jotka kuvaavat toissijaisia paineita eli ilmastonmuutoksen
vaikutuksia (myös terveyteen), heikkouksia ja sopeutumista.
TIEDOT
3.1       ELINKEINOELÄMÄ
Monet EU:n politiikat kohdistuvat
eurooppalaisiin yrityksiin, ja yritykset vastaavat perustietojen
toimittamisesta. Tästä syystä yritystilastojen tarve niiden laajassa
merkityksessä päätöksentekoprosessin tueksi on suuri. Yritystilastot kuitenkin
myös auttavat Euroopan kansalaisia ja yrityksiä ymmärtämään näiden
politiikoiden vaikutuksia. Tilastoisssa tehdään ero suuryritysten, keskisuurten
yritysten (Mid-Caps) ja pk-yritysten välillä, joita koskevien tarkkojen ja
yhdenmukaistettujen tilastojen tarve kasvaa koko ajan. Samalla on kevennettävä
hallinnollista ja raportointirasitetta.
Tavoite:
Lisätään
tuotantoprosessin tehokkuutta ja vaikuttavuutta. Tuotetaan laadukkaita
tilastoja keskeisistä aloista, joilla yritykset ovat avainasemassa. Tällaisia
aloja ovat esimerkiksi yritystilastot, lyhyen aikavälin indikaattorit,
yritysten investoinnit henkiseen pääomaan ja osaamiseen, kansainväliset
toiminnot, globalisaatio, sisämarkkinoiden seuranta, T&K ja innovointi sekä
matkailu. Erityistä huomiota olisi kiinnitettävä tietojen saatavuuteen korkean
lisäarvon teollisuus- ja palvelualoista.
Tavoite
toteutetaan seuraavasti:
·                        
Käytetään uudelleen tilastojärjestelmässä tai
yhteiskunnassa saatavilla oleva tieto ja kehitetään yhteinen infrastruktuuri ja
yhteisiä työkaluja.
·                        
Tuotetaan yrityksiä koskevia tilastotietoja ja
indikaattoreita vuosittain tai osavuosittain.
·                        
Tuotetaan tilastotietoja, jotka kuvaavat Euroopan
asemaa maailmassa ja EU:n suhdetta muuhun maailmaan.
·                        
Tuotetaan tilastotietoja globaalien arvoketjujen
analysoimiseksi ja luodaan euroryhmärekisteri globalisaatiota koskevan
monialaisen tiedon keräämisen tueksi.
·                        
Tasapainotetaan tavarakauppaa ja palvelukauppaa
koskevat tiedot parantamalla palveluja koskevien tietojen saatavuutta ja
toteutetaan toimia palveluja ja tuotteita koskevien tilastotietojen
tasapainottamiseksi.
·                        
Kehitetään sisämarkkinoiden seurantaan liittyviä
työkaluja, kuten elintarvikehintojen seurantaväline ja siihen liittyvät
indikaattorit.
·                        
Tuotetaan laadukkaita tilastoja innovoinnin ja
T&K:n keskeisten alojen suorituskyvystä hyödyntämällä patenttirekistereitä
ja tarkastelemalla yksittäisiä mikrotietoja ja käyttämällä niitä
tilastotarkoituksiin.
·                        
Tuotetaan laadukkaita tilastoja matkailun
tarjonnasta ja kysynnästä optimoimalla tiedonkeruu ja integroimalla matkailua
koskevat tiedot muita aloja koskeviin tietoihin.
·                        
Tehostetaan ammatillista jatkokoulutusta koskevaa
tiedonkeruuta yrityksissä.
3.2       KANSALAISTEN
EUROOPPA
Euroopan kansalaiset ovat monien EU:n politiikkojen
ytimessä. Tästä syystä sosiaalitilastojen tarve niiden laajassa merkityksessä
päätöksentekoprosessin tueksi on suuri. Sosiaalitilastot myös auttavat Euroopan
kansalaisia arvioimaan näiden politiikkojen vaikutusta elämäänsä.
Tavoite:
Tuotetaan laadukkaita
tilastoja sosiaalipolitiikan keskeisistä alueista, jotka kohdistuvat
kansalaisiin. Tällaisia alueita ovat esimerkiksi sosiaalinen yhteenkuuluvuus,
köyhyys, väestöhaasteet (erityisesti ikääntyminen ja muuttoliike),
työmarkkinat, koulutus mukaan lukien nuorten oppimiseen liittyvä liikkuvuus,
kulttuuri, liikunta, elämänlaatu, turvallisuus, terveys, vammaisuus, kulutus,
vapaa liikkuvuus ja sisämarkkinat, nuorten liikkuvuus, teknologinen innovointi
ja uudet elämäntapavalinnat.
Tavoite
toteutetaan seuraavasti:
·                        
Luodaan Euroopan sosiaalitilastoja varten
yhtenäinen perusinfrastruktuuri, joka käsittää tutkimus- ja hallintoperusteiset
tiedonkeruut.
·                        
Modernisoidaan työvoima- sekä tulo- ja
elinolotilastoja koskevat tutkimukset, minkä yhteydessä tarkastellaan kaikkien
sosiaalitilastoihin liittyvien tutkimusten ja erityisesti edellä mainittuihin
tilastoihin liittyvien tutkimusten sisältöä, suunnittelua ja tiedonkeruuta
(varsinkin muotoa).
·                        
Tuotetaan tilastoja koulutuksesta sekä
rationalisoidaan ja modernisoidaan aikuiskoulutustutkimusta siten, että se
toteutetaan säännöllisillä moduuleilla, jotka vastaavat koulutuksesta saatavan
tiedon tarvetta. 
·                        
Tuotetaan tilastoja liikunnasta ja kulttuurista.
·                        
Tuotetaan tilastoja turvallisuudesta[21],
terveydestä[22]
ja vammaisuudesta.
·                        
Toteutetaan työohjelmaan kuuluvia toimia
muuttotilastojen kehittämiseksi.
·                        
Tuotetaan elämänlaatua koskevia indikaattoreita
yhteiskunnissa tapahtuvan edistyksen mittaamiseksi.
3.3       GEOSPATIAALISET,
YMPÄRISTÖ-, MAATALOUS- JA MUUT TOIMIALATILASTOT
Paikkatietoja ja geospatiaalista analyysiä
yhdistävät tilastot tarjoavat uusia ja laajakantaisia mahdollisuuksia, joita
ESS aikoo tutkia tarkemmin. Huomiota on kiinnitettävä erityiskysymyksiin, kuten
luottamuksellisuuteen ja pieniä alueita koskevien arvioiden tilastolliseen
luotettavuuteen.
Tulevaisuudelle erittäin merkityksellisiä ovat
laadukkaat energia- ja liikennetilastot EU 2020 ‑strategian ja
ilmastonmuutosta koskevan politiikan tueksi.
Maatalouden asema Euroopan politiikoiden
keskuudessa tulee säilymään kaudella 2013–2017. Tilastotyöhön vaikuttaa
voimakkaasti yhteistä maatalouspolitiikkaa vuoden 2013 jälkeen koskevan
tarkastelun tulokset. Keskeisiä aloja tulevat olemaan ympäristö, biologinen
monimuotoisuus ja ekosysteemit ja talous sekä ihmisten terveys, turvallisuus ja
sosiaalinen ulottuvuus.
Tavoite:
Tuetaan näyttöön
perustuvaa päätöksentekoa yhdistämällä paikkatietoa joustavammin ja laajemmin
sosiaali-, talous- ja ympäristötilastotietoihin.
Tavoite
toteutetaan seuraavasti:
·                        
Kehitetään, ylläpidetään ja käytetään Euroopan
yhteisön paikkatietoinfrastruktuuria (INSPIRE) ja erityisesti EU:n
paikkatietoportaalia. 
·                        
Tuotetaan maantieteellisiä tietoja tekemällä
yhteistyötä EU:n ohjelmien kanssa maankäyttötutkimusten ja kaukokartoituksen
osalta.
·                        
Integroidaan tilastotiedot tarvittaessa ja luodaan
siten monilähteinen ja joustava infrastruktuuri kohdennettujen paikka- ja
aika-analyysien tuottamiseksi.
Tavoite:
Tuotetaan laadukkaita
ympäristötilastoja EU:n päätöksentekoprosessin tueksi.
Tavoite
toteutetaan seuraavasti:
·                        
Tuotetaan sarja resursseja koskevia keskeisiä
ympäristötilastoja (jäte ja kierrätys, vesi, raaka-aine-esiintymät,
ekosysteemeihin liittyvät palvelut ja biologinen monimuotoisuus kansallisella
tasolla ja mahdollisuuksien mukaan alueellisella tasolla) sekä sarja ilmastonmuutokseen
liittyviä keskeisiä tilastoja ilmastonmuutoksen lieventämistä ja siihen
sopeutumista koskevien toimien ja politiikkojen tukemiseksi kaikilla
asianmukaisilla tasoilla paikallisesta tasosta EU:n tasolle.
Tavoite:
Tuotetaan laadukkaita
energia- ja liikennetilastoja EU:n politiikkojen tueksi.
Tavoite
toteutetaan seuraavasti:
·                        
Tuotetaan ja levitetään uusiutuvaa energiaa
koskevia tilastoja.
·                        
Tuotetaan ja levitetään energiansäästöä ja
energiatehokkuutta koskevia tilastoja.
·                        
Tuotetaan ja levitetään liikenneturvallisuutta,
matkustajien liikkuvuutta, tieliikenteen mittaamista ja intermodaalista
tavaraliikennettä koskevia tilastoja.
Tavoite:
Tuotetaan kestävyyteen
ja maaseudun kehittämiseen liittyviä eurooppalaisia strategisia
painopistealueita tukevia laadukkaita maatalous-, kalastus- ja
metsätaloustilastoja yhteisen maatalouspolitiikan ja kalastuspolitiikan
kehittämiseksi ja seuraamiseksi sekä toteutetaan säännöllisesti toimia
tilastojen kehittämiseksi, tuottamiseksi ja levittämiseksi.
Tavoite
toteutetaan seuraavasti:
·                        
Tarkastellaan maataloutta koskevien tietojen
keruuta ja yksinkertaistetaan sitä vuoden 2013 jälkeistä yhteistä
maatalouspolitiikkaa koskevan tarkastelun mukaisesti.
·                        
Uudistetaan maataloutta koskevien tietojen keruu
tavoitteena erityisesti parantaa tuotettujen tietojen laatua ja
ajantasaisuutta.
·                        
Laaditaan ja pannaan täytäntöön maankäyttöä ja
maanpeitettä koskevien tietojen hallintajärjestelmä.
·                        
Otetaan käyttöön yhdenmukaisia maatalouden
ympäristöindikaattoreita koskeva tiedonkeruujärjestelmä.
·                        
Jaotellaan tiedot asianmukaisesti alueittain.
·                        
Tuotetaan ja levitetään sarja metsätalouteen
liittyviä tietoja (metsäpinta-ala, kasvavan puusto määrä ja arvo sekä
metsätilinpito) ympäristötilinpitojärjestelmästä.
II.        EU:N
TILASTOJEN TUOTANTOTAPA
ESS:llä on tällä hetkellä useita haasteita.
Niitä ovat korkealaatuisten tilastojen kasvava tarve, monimuotoisten ja
moniulotteisten tilastojen kasvanut kysyntä, uusien toimijoiden ilmestyminen
tietopalvelumarkkinoille, resurssirajoitukset, tarve vähentää vastaajien tilastorasitetta
sekä viestintävälineiden monipuolistuminen. Tämä edellyttää Euroopan
virallisten tilastojen tuotanto- ja levitysmenetelmien mukauttamista
kehitykseen.
1.         ESS:N LAADUNHALLINTA
Tavoitteet:
Pannaan täytäntöön
ESS:n laadunhallintajärjestelmä tarkistettujen Euroopan tilastoja koskevien
käytännesääntöjen pohjalta ja otetaan käyttöön uusia seurantamekanismeja,
joilla arvioidaan käytännesääntöjen noudattamista sen perusteella, miten
jäsenvaltioiden kanssa sovittuun tilastojen luotettavuuteen sitoudutaan.
Vahvistetaan hyvien käytäntöjen jakamista
hyvien käytännesääntöjen täytäntöönpanossa ja varmistetaan, että laadukkaalla
raportoinnilla vastataan käyttäjien tarpeeseen.
Tavoitteet
toteutetaan seuraavasti:
·                        
Pannaan käytännesäännöt kokonaisuudessaan täytäntöön.
·                        
Sovitaan jäsenvaltioiden kanssa sitoutumisesta
tilastojen luotettavuuteen.
·                        
Sovitetaan yhteen ESS:n ja Euroopan
keskuspankkijärjestelmän laadunvarmistuksen puitteet.
·                        
Täytetään käyttäjien tarpeet raportoinnin laadun
suhteen.
2.         PRIORISOINTI JA YKSINKERTAISTAMINEN
Euroopan tilastojärjestelmällä on edessään
merkittävä haaste: miten voidaan tuottaa korkealaatuisia Euroopan tilastoja,
jotka täyttävät kasvavat tilastotarpeet, samalla kun jäsenvaltioiden määrärahat
ovat merkittävästi pienentyneet ja henkilöstön osalta noudatetaan nollakasvun
politiikkaa sekä komissiossa että jäsenvaltioissa. Kun otetaan huomioon nämä
resurssirajoitukset sekä Euroopan että kansallisella tasolla, priorisointia on
lisättävä ja toimintaa yksinkertaistettava, mikä edellyttää kaikkien ESS-kumppaneiden
sitoutumista. Olennaisena osana vuotuisten työohjelmien valmistelua on otettu
käyttöön priorisointimekanismi, joka ohjaa toimintaa Euroopan tilasto-ohjelman
2013–2017 koko keston ajan. Mekanismi sisältää muun muassa tilastovaatimusten
vuosittaisen tarkastelun ja hallinnollisen mekanismin korvaamisen strategisella
toimintatavalla, jossa otetaan huomioon käyttäjien, tuottajien ja vastaajien
edut.
Tavoite:
Pannaan
täytäntöön ESS:ää koskeva priorisointimekanismi, jotta voidaan yksinkertaistaa
raportointivaatimuksia ja lisätä ESS:n joustavuutta sen mukauttamiseksi uusiin
tilastotarpeisiin ottaen samalla huomioon tuottajia koskevat rajoitukset ja
vastausrasite.
Tavoite
toteutetaan seuraavasti:
·                        
Määritellään prioriteetit ja kohdennetaan varat
niiden mukaisesti.
·                        
Määritellään ESS:n prioriteetit osana vuotuista
työohjelmaa.
·                        
Vuotuisessa työohjelmassa otetaan huomioon
käyttäjien ja tuottajien kuulemisesta saadut tulokset.
·                        
Annetaan käyttäjille tiedoksi tilastoalat, joita
yksinkertaistetaan, ja tiedonkeruut, joita vähennetään tai jotka lopetetaan.
3.         MONEEN KÄYTTÖTARKOITUKSEEN SOVELTUVAT TILASTOT JA TUOTANNON
TEHOKKUUDEN LISÄÄMINEN
Tavoitteet:
Otetaan asteittain
käyttöön ESS:n toimintarakenne, joka sallii EU:n tilastojen tuottamisen
integroidummin. Yhdenmukaistetaan ja standardisoidaan tilastojen tuotantotapaa
ja metatietoja. Parannetaan horisontaalista (tilastoalojen välistä) ja
vertikaalista (ESS-kumppaneiden kesken) tilastojen tuotantoprosessien
integraatiota ESS:ssä noudattaen toissijaisuusperiaatetta. Käytetään ja
yhdistetään eri tietolähteitä ja tuotetaan tilastoja, joita voidaan käyttää
moniin tarkoituksiin.
Tavoitteet
toteutetaan seuraavasti:
·                        
Hyödynnetään paremmin asianmukaisia hallinnollisia
tietoja kaikilla tilastoaloilla.
·                        
Kartoitetaan ja käytetään uusia tietolähteitä
Euroopan tilastoja varten.
·                        
Eurooppalaiset ja kansalliset tilastoviranomaiset
osallistuvat enemmän hallinnollisten tietojen suunnitteluun.
·                        
Hyödynnetään enemmän tilastotietojen yhdistämistä
ja tietojen linkittämistekniikoita, jotta voidaan lisätä EU:n tilastojen
tarjontaa.
·                        
Sovelletaan eurooppalaista lähestymistapaa
tilastoihin, jotta voidaan vastata nopeasti poliittisiin tarpeisiin.
·                        
Yhdenmukaistetaan EU:n tilastojen tuotantotapoja
ESS:n koordinointitoimin.
·                        
Yhdenmukaistetaan eri tilastoalojen
tilastokäsitteitä.
·                        
Kehitetään ja toteutetaan joustava tieto- ja
viestintätekninen viiteinfrastruktuuri ja tekniset standardit, jotta voidaan
edistää yhteentoimivuutta, tietojen ja metatietojen jakamista ja yhteistä
tietojen mallinnusta.
·                        
Käytetään standardisoituja tieto- ja
viestintätekniikan välineitä kaikissa tilastoihin liittyvissä prosesseissa.
·                        
Lisätään yhdenmukaistettujen menetelmien (mukaan
lukien yhdistetyn moodin lähestymistapa tiedonkeruuseen) ja metatietojen
käyttöä ja saatavuutta.
·                        
Vahvistetaan tilastollisten yritysrekisterien
asemaa paikkana, jossa kaikkia yritystilastoihin liittyviä tilastoyksikköjä
säilytetään, ja käytetään niitä lähteenä kansantalouden tilinpidon toimialojen
osalta.
Tavoite:
Varmistetaan ESS:n
toimivuus ja yhdenmukaisuus tehokkaan yhteistyön ja viestinnän avulla. 
Tavoite
toteutetaan seuraavasti:
·                        
Tuetaan ESS-kumppanuutta tehokkaasti ja kantavasti.
·                        
Määritellään ja toteutetaan ESS:ssä rasitetta ja
työn jakamista koskevia prosesseja.
·                        
Kehitetään yhteistyöverkostoja entisestään ja tehdään
niistä toimivia.
4.         LEVITTÄMINEN JA VIESTINTÄ
Tavoitteet:
Tehdään ESS:stä
ensisijainen EU:n tilastoja koskeva tietolähde kaikille käyttäjille ja etenkin
julkisille ja yksityisille päättäjille tarjoamalla laadukkaita
tilastotietopalveluja, joiden periaatteena on vapaa pääsy Euroopan tilastoihin.
Tehostetaan ja lisätään
tilastojen käyttäjien ja tuottajien välistä vuoropuhelua käyttäjien
korkealaatuisia tilastoja koskevien tarpeiden täyttämiseksi. Käyttäjien
osallistuminen uuteen kehitykseen varhaisessa vaiheessa on keskeistä ESS:n
tehokkuuden ja vaikuttavuuden parantamiseksi.
Laajennetaan ja rationalisoidaan levittämiseen
liittyviä tuotteita, jotta ne täyttävät uusia teknologioita käyttävien
käyttäjien tarpeet.
Perustetaan ESS:lle kustannustehokas, yhdennetty
ja varma infrastruktuuri, jonka avulla virallisten tilastojen luottamuksellisia
tietoja voidaan käyttää tieteellisiin tarkoituksiin.
Aletaan tuottaa tiedostoja yleiseen käyttöön
(public use files).
Tavoitteet
toteutetaan seuraavasti:
·                        
ESS tunnustetaan Euroopan tilastojen käyttäjien
ensisijaiseksi tiedonhakupaikaksi.
·                        
Otetaan käyttöön yhdennetty ja turvattu
infrastruktuuri, jonka avulla voidaan saada käyttöön EU:n mikrotietoja.
·                        
Otetaan käyttöön järjestelmä, joka vastaa
käyttäjien tarpeeseen saada tilastotietoja käyttöön välittömästi ja saada apua
niiden tulkinnassa.
·                        
Mukautetaan levittämiseen liittyvät tuotteet uusia
teknologioita käyttävien käyttäjien tarpeisiin.
·                        
Tuotetaan enemmän tilastotuotoksia monialaisista
kysymyksistä.
·                        
Lisätään uusien viestintätapojen ja
levittämistekniikoiden käyttöä (esimerkiksi SDMX).
·                        
Lisätään mikrotietopakettien tarjontaa
tilastollista tutkimusta varten.
5.         KOULUTUS, INNOVOINTI JA TUTKIMUS
Tavoitteet:
Täytetään
ESS:n koulutus- ja kehittämistarpeet tarjoamalla kursseja ja oppimis- ja
kehittämismahdollisuuksia.
Parannetaan ESS:n
jäsenten välistä yhteistyötä tiedon siirtämiseksi ja jakamiseksi sekä parhaiden
käytäntöjen ja yhteisten innovatiivisten lähestymistapojen
täytäntöönpanemiseksi tilastotuotannossa.
Organisoidaan
tutkimusyhteisöjen toimintaa, osallistumista ja myötävaikutusta, joka liittyy
tilastojen tuotantoketjun ja virallisen tilastotiedon laadun parantamiseen.
Tavoitteet
toteutetaan seuraavasti:
·                        
Kehitetään korkeakoulutusta (esimerkiksi
maisterintutkinto virallisissa tilastoissa).
·                        
Tarjotaan koulutusohjelmia, joilla vastataan
käyttäjien tarpeisiin.
·                        
Sovelletaan tutkimushankkeiden tuloksia tilastojen
tuotannossa ja levittämisessä.
·                        
Saadaan tilastoalan tutkimusyhteisöt tunnustamaan
ESS ensisijaiseksi tiedonhakupaikaksi.
·                        
Saadaan tutkimusyhteisöt osallistumaan laajasti
virallisiin tilastoihin liittyviin tutkimustoimiin.
·                        
Otetaan käyttöön tarkoituksenmukaiset välineet,
joilla voidaan vaihtaa käytäntöjä ja panna täytäntöön ESS:n yhteisiä
ratkaisuja.
III.       KUMPPANUUS
KUMPPANUUS ESS:SSÄ JA SEN ULKOPUOLELLA
Tavoite:
Pannaan täytäntöön
ESS:n tehostetut hallinnointipuitteet.
Tavoite
toteutetaan seuraavasti:
·                        
Pannaan täytäntöön tarkistettu tilastolainsäädäntö
ja Eurostatin tehtäviä koskeva päätös.
·                        
Hyväksytään puiteasetuksia kaikista tilastoaloista.
Tavoite:
Vahvistetaan
Eurostatin koordinointitehtävää Euroopan unionin tilastolaitoksena.
Tavoite
toteutetaan seuraavasti:
·                        
Eurostat osallistuu kaikkiin komission aloitteisiin
tilastollisten kysymysten osalta jo varhaisessa vaiheessa.
·                        
Järjestetään säännöllisesti sidosryhmien
vuoropuhelua korkeimmalla johtotasolla.
Tavoite:
Vahvistetaan
yhteistyötä Euroopan keskuspankkijärjestelmän ja sellaisten eurooppalaisten ja
kansainvälisten järjestöjen kanssa, jotka osallistuvat tiedon tuottamiseen
tilasto- ja hallinnollisiin tarkoituksiin, toteuttamalla yhteisiä hankkeita ja
koordinoimalla kehitystä. Varmistetaan eurooppalaisten ja kansainvälisten
standardien yhdenmukaisuus.
Tavoite
toteutetaan seuraavasti:
·                        
Sovitetaan yhteen ESS:n ja Euroopan
keskuspankkijärjestelmän laadunvarmistuksen puitteet.
·                        
Eurostat osallistuu enemmän kansainvälisten
neuvoa-antavien ryhmien toimintaan.
·                        
Määritellään ja toteutetaan uusia yhteistyömuotoja.
·                        
Pannan täytäntöön uudet SNA[23]-, EKT[24]-, SEEA[25]-, EEEA-[26] ja
maksutasetta koskevat käsikirjat.
Tavoite:
Edistetään ja
toteutetaan tilastoihin liittyviä neuvoa-antavia ja avustavia toimia EU:n
ulkopuolisissa maissa EU:n ulkopolitiikan ensisijaisten tavoitteiden mukaisesti
keskittyen erityisesti laajentumiseen ja Euroopan naapuruuspolitiikkaan.
Tavoite
toteutetaan seuraavasti:
·                        
Saavutetaan ESS:lle johtava asema kansainvälisellä
areenalla.
·                        
Tuotetaan laadukkaita tietoja EU:n ulkopolitiikkaa
varten.
·                        
Tuetaan komission yksikköjä kehitykseen ja
kansainväliseen yhteistyöhön liittyvän toiminnan toteuttamisessa ja suhteissa
kansainvälisiin järjestöihin sekä suhteissa Euroopan ulkopuolisiin alueisiin
tai maihin yhteisiin tilastollisiin kysymyksiin liittyvissä asioissa. 
·                        
Levitetään oleellisia tilastotietoja
laajenemisprosessia ja -neuvotteluja varten.
·                        
Minimoidaan poikkeukset, joita uusille
jäsenvaltioille myönnetään ja jotka johtavat tietojen puuttumiseen niiden
osalta.
·                        
Allekirjoitetaan yhteisymmärryssopimuksia ja
-pöytäkirjoja EU:n ulkopuolisten maiden kanssa.
·                        
Suunnitellaan ja toteutetaan teknisiä
yhteistyöohjelmia.
·                        
Keskitetään tekninen apu tiedon yhdenmukaistamiseen
ja toimittamiseen.
SÄÄDÖSEHDOTUKSEEN LIITTYVÄ
RAHOITUSSELVITYS
1.           PERUSTIEDOT EHDOTUKSESTA/ALOITTEESTA
              1.1.    Ehdotuksen/aloitteen nimi
              1.2.    Toimintalohko(t)
toimintoperusteisessa johtamis- ja budjetointijärjestelmässä (ABM/ABB)
              1.3.    Ehdotuksen/aloitteen
luonne
              1.4.    Tavoitteet
              1.5.    Ehdotuksen/aloitteen
perustelut
              1.6.    Toiminnan
ja sen rahoitusvaikutusten kesto
              1.7.    Hallinnointitapa
(hallinnointitavat)
2.           HALLINNOINTI
              2.1.    Seuranta-
ja raportointisäännöt
              2.2.    Hallinnointi-
ja valvontajärjestelmä
              2.3.    Toimenpiteet
petosten ja sääntöjenvastaisuuksien ehkäisemiseksi
3.           EHDOTUKSEN/ALOITTEEN ARVIOIDUT
RAHOITUSVAIKUTUKSET
              3.1.    Kyseeseen
tulevat monivuotisen rahoituskehyksen otsakkeet ja menopuolen budjettikohdat
              3.2.    Arvioidut
vaikutukset menoihin
              3.2.1. Yhteenveto
arvioiduista vaikutuksista menoihin
              3.2.2. Arvioidut
vaikutukset toimintamäärärahoihin
              3.2.3. Arvioidut
vaikutukset hallintomäärärahoihin
              3.2.4. Yhteensopivuus
nykyisen monivuotisen rahoituskehyksen kanssa
              3.2.5. Ulkopuolisten
tahojen osallistuminen rahoitukseen
              3.3.    Arvioidut vaikutukset tuloihin
SÄÄDÖSEHDOTUKSEEN
LIITTYVÄ RAHOITUSSELVITYS

1.                      
PERUSTIEDOT EHDOTUKSESTA/ALOITTEESTA
1.1.                
Ehdotuksen/aloitteen nimi

Ehdotus
Euroopan parlamentin ja neuvoston asetukseksi Euroopan tilasto-ohjelmasta
2013–2017

1.2.                
Toimintalohko(t) toimintoperusteisessa johtamis- ja
budjetointijärjestelmässä (ABM/ABB)[27]

Tilastot
(3403 — Tilastotietojen tuottaminen, 3480 — Hallinnollinen tuki Eurostatille,
3481 — Toimintastrategia ja koordinointi Eurostatille)

1.3.                
Ehdotuksen/aloitteen luonne

þ Ehdotus/aloite
liittyy uuteen toimeen.
¨ Ehdotus/aloite
liittyy uuteen toimeen, joka perustuu pilottihankkeeseen tai
valmistelutoimeen[28].
¨ Ehdotus/aloite liittyy käynnissä olevan toimen jatkamiseen.
¨ Ehdotus/aloite
liittyy toimeen, joka on suunnattu uudelleen.

1.4.                
Tavoitteet
1.4.1.          
Komission monivuotinen strateginen tavoite
(monivuotiset strategiset tavoitteet), jonka (joiden) saavuttamista
ehdotus/aloite tukee

Ehdotus
on Euroopan unionin painopistealueiden mukainen, sillä ohjelmassa kehitetyt,
tuotetut ja levitetyt tilastot myötävaikuttavat EU:n politiikkojen
toteuttamiseen. Tällaisia politiikkoja ovat esimerkiksi älykkään, kestävän ja
osallistavan kasvun Eurooppa 2020 ‑strategia ja muut politiikat, jotka kuuluvat
komission strategisiin painopistealueisiin vuosina 2010–2014 (eli kestävä ja
yhdennetty talouden hallinta, ilmastonmuutos, kasvu ja sosiaalinen
yhteenkuuluvuus, kansalaisten Eurooppa ja globalisaatio).

1.4.2.          
Erityistavoite (erityistavoitteet) sekä toiminto
(toiminnot) toimintoperusteisessa johtamis- ja budjetointijärjestelmässä

Erityistavoite nro 1: Tuotetaan tilastotietoja
Euroopan unionin politiikkojen kehittämisen, seuraamisen ja arvioimisen tueksi.
Toiminto (toiminnot) toimintoperusteisessa johtamis- ja
budjetointijärjestelmässä
3403
– Tilastotietojen tuottaminen
Erityistavoite nro 2: Otetaan käyttöön
Euroopan tilastojen uusi tuotantotapa.
Toiminto (toiminnot) toimintoperusteisessa johtamis- ja
budjetointijärjestelmässä
3403
— Tilastotietojen tuottaminen, 3480 — Hallinnollinen tuki Eurostatille, 3481 —
Toimintastrategia ja koordinointi Eurostatille
Erityistavoite nro 3: Vahvistetaan
kumppanuutta ESS:ssä ja sen ulkopuolella.
3481
— Toimintastrategia ja koordinointi Eurostatille
Tavoitteet
määritellään tarkemmin komission vuotuisissa tilastoja koskevissa
työohjelmissa.

1.4.3.          
Odotettavissa olevat tulokset ja vaikutukset 

Selvitys siitä, miten
ehdotuksella/aloitteella on tarkoitus vaikuttaa edunsaajien/kohderyhmän
tilanteeseen
Vaikutukset Euroopan parlamenttiin ja neuvostoon: myönteisiä, sillä Euroopan tilasto-ohjelma on perussopimusten,
rahoitusnäkymien ja Euroopan unionin poliittisten painopistealueiden mukainen,
siinä on otettu huomioon tilastotietojen tarve EU:n politiikkojen tueksi ja se
sisältää mekanismin priorisoinnin tehostamiseksi ja yritysten ja kansalaisten
vastausrasitteen vähentämiseksi. Jäsenvaltiot osallistuvat ohjelman
valmisteluun, ja sen täytäntöönpanossa noudatetaan toissijaisuusperiaatetta.
Vaikutukset komission jäsenten kollegioon ja komission yksiköihin: myönteisiä, sillä Euroopan tilasto-ohjelma on perussopimusten ja
rahoitusnäkymien mukainen, siinä on otettu huomioon tilastotietojen tarve EU:n
politiikkojen tueksi ja siinä otetaan käyttöön tehokas
laadunhallintajärjestelmä. Ohjelmaa arvioidaan tarkasti, ja resurssit jaetaan
budjetointijärjestelmän puitteiden mukaisesti.
Vaikutukset kansallisiin tilastolaitoksiin
(mukaan lukien kansallisten tilastolaitosten pääjohtajien kokous, ESS-komitea,
kumppanuusryhmä ja johtajien ryhmät) ja muihin kansallisiin tilastojen
tuottajiin: myönteisiä, sillä ohjelma sisältää mekanismin priorisoinnin
tehostamiseksi ja yritysten ja kansalaisten vastausrasitteen vähentämiseksi.
Siinä otetaan huomioon ESS:n yhteinen strategia asiaa koskevan tiedonannon
täytäntöönpanemiseksi. Jäsenvaltiot osallistuvat ohjelman valmisteluun, ja sen
täytäntöönpanossa noudatetaan toissijaisuusperiaatetta.
Vaikutukset eurooppalaiseen tilastoja käsittelevään neuvoa-antavaan
komiteaan, Euroopan keskuspankkiin, raha-, rahoitus- ja maksutasetilastokomiteaan
ja muihin ei-institutionaalisiin käyttäjiin:
myönteisiä, sillä ohjelmassa on otettu huomioon tilastotietojen tarve EU:n
politiikkojen tueksi ja siinä varmistetaan, että käyttäjille tarjotaan
tarkoituksenmukaisia tilastoja (ajoissa ja poliittisten tarpeiden ja
vaatimusten mukaisesti).
Vaikutukset Eurostatiin: myönteisiä, sillä
Euroopan tilasto-ohjelma on EU:n tilastojen tuotantotapaa koskevan tiedonannon
mukainen, siinä otetaan käyttöön tehokas laadunhallintajärjestelmä, se tarjoaa
vakaat puitteet yhdenmukaiselle ja hallitulle vuosittaiselle
ohjelmasuunnittelulla ja määrärahojen kohdentamiselle ja siinä esitetään selkeä
näkemys Eurostatin kehityksen suunnasta. Ohjelmaa myös arvioidaan tehokkaasti.

1.4.4.          
Tulos- ja vaikutusindikaattorit

Selvitys siitä,
millaisin indikaattorein ehdotuksen/aloitteen toteuttamista seurataan
Kaikkien
Euroopan tilasto-ohjelmassa 2013–2017 lueteltujen tavoitteiden osalta on
määritelty pääasialliset toimet ja indikaattorit. Ohjelman tavoitteet
määritellään tarkemmin vuotuisissa työohjelmissa, ja tuloksia seurataan koko
ohjelmakauden ajan.
Ohjelman
yleistavoitetta olla Eurooppaa koskevien korkealaatuisten tilastojen johtava
tuottaja seurataan seuraavasti:
-
Toteutetaan käyttäjätyytyväisyystutkimus, jossa tarkastellaan erityisesti
niiden käyttäjien prosentuaalista osuutta, jotka pitävät Euroopan tilastojen
yleistä laatua ”erittäin hyvänä” tai ”hyvänä”.

1.5.                
Ehdotuksen/aloitteen perustelut
1.5.1.          
Tarpeet, joihin ehdotuksella/aloitteella vastataan
lyhyellä tai pitkällä aikavälillä

Monivuotisen
Euroopan tilasto-ohjelman perustaminen perustuu Euroopan parlamentin ja
neuvoston asetuksen (EY) N:o 223/2009313 artiklan 1 kohtaan, jossa
säädetään, että Euroopan tilasto-ohjelmassa on vahvistettava Euroopan
tilastojen kehittämistä, tuottamista ja levittämistä koskevat puitteet sekä
suunniteltujen toimien pääasialliset alat ja tavoitteet enintään viiden vuoden
ajaksi. Ohjelmassa on määriteltävä prioriteetit Euroopan unionin toiminnassa
tarvittavien tietojen osalta. Ehdotuksen edunsaajia ovat Euroopan tilastojen
käyttäjät ja tuottajat, eli Euroopan parlamentti ja neuvosto, komission
pääosastot, Euroopan keskuspankki, kansalliset tilastolaitokset ja muut
Euroopan tilastojen kansalliset tuottajat, eurooppalainen tilastoja käsittelevä
neuvoa-antava komitea ja muut ei-institutionaaliset käyttäjät sekä tietenkin
suuri yleisö.

1.5.2.          
EU:n osallistumisesta saatava lisäarvo

Poliittiset
päätöksentekijät ja markkinatoimijat tarvitsevat jatkuvasti tilastoja
päätöksenteossaan ja päätösten täytäntöönpanon seurannassa ja arvioinnissa.
Tilastot tarjoavat olennaisen infrastruktuurin, jonka avulla demokratiat ja
nykyaikaiset taloudet voivat toimia vakaasti ja tehokkaasti. Euroopan unioni
tarvitsee korkealaatuista tilastotietopalvelua voidakseen täyttää tehtävänsä.
Euroopan tilastojen on oltava luotettavia, ajantasaisia ja poliittisista
vaikutuksista riippumattomia ja käyttäjien kannalta helppokäyttöisessä
muodossa. Tilastotietojen laadinnan ei pitäisi aiheuttaa kohtuutonta rasitetta
tietoja antaville tahoille, ja tietojen keruu on toteutettava toissijaisuus- ja
suhteellisuusperiaatteiden mukaisesti.
Eurostat
on yhdessä jäsenvaltioiden tilastoviranomaisten ja muiden Euroopan tilastojen
kehittämisestä, tuottamisesta ja levittämisestä vastaavien jäsenvaltioiden
viranomaisten kanssa luonut asiaan liittyvän kumppanuuden eli Euroopan
tilastojärjestelmän (ESS). Myös ETA-maat ovat kumppanuuden osapuolia.
Jäsenvaltiot keräävät tietoja ja laativat tilastoja itseään ja EU:ta varten.
ESS
toimii verkostona, jossa Eurostatin tehtävä on vastata tilastojen
yhdenmukaistamisesta tiiviissä yhteistyössä kansallisten tilastoviranomaisten
kanssa. EES:n työ keskittyy pääasiassa EU:n politiikanaloihin, joiden
laajennettua yhdenmukaistamista on tehty lähes kaikilla tilastoaloilla. 
ESS
helpottaa tietämyksen ja parhaiden käytäntöjen jakamista jäsenvaltioiden kesken
ja on mukana kehittämässä uusia teknologioita, yhteisiä työvälineitä ja
yhteistyöverkostoja tavoitteena hyödyntää mahdolliset synergiaedut ja välttää
päällekkäisyyksiä ja siten tasoittaa tietä tulevaisuuden haasteet täyttävän
uuden tuotantotavan käyttöönotolle.
Yhdenmukaistamiseen,
sujuvuuteen ja sääntelyyn tähtäävät toimet voidaan parhaiten käynnistää
Euroopan unionin tasolla, jolloin hankkeet voidaan toteuttaa mahdollisimman
tehokkaasti.

1.5.3.          
Vastaavista toimista saadut kokemukset

Nykyisessä
yhteisön tilasto-ohjelmassa 2008–20124 eniten ongelmia aiheuttaa se,
että sen rakenne on vahvistettu viideksi vuodeksi ja tavoitteet määritelty
yksityiskohtaisesti. Ohjelman hyväksymisen jälkeen monet asiat ovat muuttuneet
huomattavasti. Euroopan tilastoja koskevat oikeudelliset peruspuitteet ovat
muuttuneet. On hyväksytty EU:n tilastojen tuotantotapaa koskeva tiedonanto ja
ESS:n yhteinen strategia, Lissabonin sopimus on tullut voimaan, uusi Euroopan
komissio on aloittanut toimikautensa (toimikausi on tammikuusta 2010
joulukuuhun 2014), on käynnistetty useita uusia poliittisia aloitteita (kuten
Eurooppa 2020 –strategia5) ja ESS:n hallinnollisia rakenteita on
vahvistettu. Mitään näistä muutoksista ei oteta huomioon nykyisessä ohjelmassa.
Jotkin ohjelman osat ovat vanhentuneita, ja suunniteltujen ja tosiasiallisten
toimien välillä on eroja. Tämä vähentää ohjelman täytäntöönpanoa koskevan
raportoinnin merkitystä, koska monet toteutettavat toimet eivät kuulu
ohjelmaan. Toisaalta on raportoitava toimista, jotka kuuluvat ohjelmaan mutta
joita ei enää toteuteta.
Euroopan
tilasto-ohjelman valmisteluvaiheessa kumppanuusryhmän[29] työryhmä
3 ehdotti monivuotiselle ohjelmalle kaudeksi vuosia 2013–2017. ESS-kumppanien
(ESS-komitea, kansallisten tilastolaitosten pääjohtajat, johtajien ryhmä ja
eurooppalainen tilastoja käsittelevä neuvoa-antava komitea) roolia ohjelman
valmisteluprosessissa haluttiin vahvistaa.
On
syytä mainita, että komission Euroopan parlamentille ja neuvostolle antamassa yhteisön
tilasto-ohjelman 2003–2007 jälkiarviointia koskevassa kertomuksessa[30]
esitettiin suosituksia tulevien monivuotisten ohjelmien osalta. Suositukset
olivat seuraavat: 
Parannetaan ohjelman ja vuotuisten työohjelmien välistä yhteyttä. Ohjelma suunnitellaan puiteohjelmaksi, jossa esitetään strateginen
visio seuraavaksi viideksi vuodeksi ja jolla – yhdessä vuotuisten työohjelmien
kanssa – varmistetaan ohjelman joustavuus ja relevanssi koko kauden ajaksi.
Ohjelma on viitekehys, joka nimenomaisesti mainitaan vuotuisissa työohjelmissa
ja johon ne perustuvat.
Parannetaan ohjelman täytäntöönpanon seurantaa. Ohjelmaa olisi seurattava yleisesti määrittelemällä indikaattorit,
jotka antavat riittävästi tietoa toiminnallisten ja strategisten tavoitteiden
saavuttamisesta ohjelmakauden kuluessa.
Komission
Euroopan parlamentille ja neuvostolle antamassa yhteisön tilasto-ohjelman
2008–2012 väliarviointia koskevassa kertomuksessa kehotettiin ottamaan
tulevaisuudessa huomioon seuraavat kohdat:
- Uusien tilastotietotarpeiden määrittely.
Tarvitaan integroidumpaa toimintatapaa, jossa käytetään useita tietolähteitä ja
jossa tietolähteitä yhdistetään. Lisäksi menetelmiä, käsitteitä ja määritelmiä
olisi yhdenmukaistettava.
- Kumppanuuden
vahvistaminen ESS:ssä. Jäsenvaltioiden kanssa olisi luotava enemmän
erilaisia integroituja yhteistyömalleja.
- Käsitteellinen
lähestymistapa toimien ennakkopriorisointiin ja resurssien saatavuus
ohjelman täytäntöönpanemiseksi katsottiin tarpeelliseksi, jotta voidaan
vähentää vastausrasitetta ja tuottajille aiheutuvia kustannuksia.
On
syytä mainita myös, että nykyistä yhteisön tilasto-ohjelmaa 2008–2012
tarkasteltiin osana Eurostatin sisäisen tarkastuksen arviointitoimintoa
koskevaa tarkastuskertomusta[31],
jossa todettiin, että nykyisen ohjelman osalta ei tehty ennakkoarviointia, ja
suositeltiin tällaisen arvioinnin tekemistä tulevien ohjelmien osalta
varainhoitoasetuksen[32]
(27 artikla) ja sen soveltamissääntöjen[33] (21 artikla) mukaisesti. 
Jotta
vältetään liian yksityiskohtaisen ohjelman asettamat rajoitukset ja jotta
ohjelma voidaan mukauttaa kehitykseen ja uusiin tai muuttuviin poliittisiin
prioriteetteihin, Euroopan tilasto-ohjelma 2013–2017 suunnitellaan yleiseksi
suunnitteluvälineeksi, jossa toteutettavat tavoitteet ja toimet kuvataan
yleisesti ja jolla vahvistetaan yleiset puitteet vuotuisten työohjelmien ja
niihin sisältyvien yksityiskohtaisten tavoitteiden ja toimien valmistelua
varten.
ESS:n
kehittyminen ja EU:n tilastojen tuotantotapaa koskevan tiedonannon
täytäntöönpano edellyttävät, että Euroopan tilasto-ohjelmassa 2013–2017
keskitytään erityisesti tulevaisuuden haasteiden ratkaisemiseen ja kysynnän ja
resurssien tasapainottamiseen. Vahva ESS-kumppanuus on erittäin tärkeää, ja
siksi ohjelman valmisteluun on otettu mukaan laaja sidosryhmien kuuleminen.
Aiemman
kokemuksen perusteella on otettu käyttöön mekanismeja, joilla varmistetaan
suunnittelu- ja raportointiprosessien johdonmukaisuus luomalla parempi yhteys
tavoitteiden ja vuotuisten työohjelmien välille ja tehostamalla ohjelman
täytäntöönpanon seurantaa ja arviointia.
Yhteisön
tilasto-ohjelmaa 2008–2012 koskevassa väliarvioinnissa annetut suositukset on
otettu huomioon Euroopan tilasto-ohjelman 2013–2017 tavoitteiden ja
indikaattoreiden laadinnassa. Ohjelmaan aiotaan sisällyttää muun
muassa priorisointimekanismi, joka esitettiin ESS-komitealle 18. marraskuuta
2010[34]
ja jolla otetaan huomioon tilastovaatimusten ennakkopriorisoinnin tarve
vastausrasitteen ja tuottajille aiheutuvien kustannusten vähentämiseksi.
Lisäksi
tehtiin ennakkoarviointi varainhoitoasetuksen[35] (27artikla) ja sen soveltamissääntöjen[36] (21
artikla) mukaisesti.

1.5.4.          
Yhteensopivuus muiden kyseeseen tulevien välineiden
kanssa ja mahdolliset synergiaedut

Yhtäaikaisesti
nykyisen yhteisön tilasto-ohjelman 2008–2012 kanssa vuosina 2009–2013 pannaan
täytäntöön toinen monivuotinen ohjelma, Euroopan yritys- ja kauppatilastojen
uudenaikaistamisohjelmaan (MEETS). Ohjelmien hallinnoinnin tehostamiseksi
Eurostat päätti, että tulevaisuudessa toteutetaan ainoastaan yksi monivuotinen
ohjelma. Näin ollen vuoden 2013 jälkeiset yritys- ja kauppatilastoja koskevat
tavoitteet ja sosiaalitilastojen uudenaikaistamista koskevat toimet ovat osa
Euroopan tilasto-ohjelmaa 2013–2017.
Lisäksi
Eurostatin tehtäviin kuuluu Euroopan tilastojen tuottamisen koordinointi 21.
huhtikuuta 1997 tehdyn komission päätöksen 97/281/EY mukaisesti. Eurostat
osallistuu komission pääosastojen ja muiden yksiköiden tilastoihin liittyvien
ohjelmien laatimiseen jo varhaisessa vaiheessa.

1.6.                
Toiminnan ja sen rahoitusvaikutusten kesto

þ Ehdotuksen/aloitteen
mukaisen toiminnan kesto on rajattu.
–     
þ Ehdotuksen/aloitteen
mukainen toiminta alkaa [1.1.]2013 ja päättyy [31.12.]2017.
–     
þ Rahoitusvaikutukset
alkavat vuonna 2013 ja päättyvät vuonna 2017 maksusitoumusmäärärahojen osalta
ja alkavat vuonna 2013 ja päättyvät vuonna 2021 maksumäärärahojen osalta.
¨ Ehdotuksen/aloitteen mukaisen toiminnan
kestoa ei ole rajattu.
–     
Käynnistysvaihe alkaa vuonna VVVV ja päättyy vuonna
VVVV,
–     
minkä jälkeen toteutus täydessä laajuudessa.

1.7.                
Hallinnointitapa (hallinnointitavat)[37]

þ komissio hallinnoi suoraan keskitetysti
¨ välillinen keskitetty hallinnointi, jossa täytäntöönpanotehtäviä on siirretty
–     
¨  toimeenpanovirastoille
–     
¨  yhteisöjen perustamille elimille[38]
–     
¨  kansallisille julkisoikeudellisille elimille tai julkisen palvelun
tehtäviä hoitaville elimille
–     
¨  henkilöille, joille on annettu tehtäväksi toteuttaa Euroopan
unionista tehdyn sopimuksen V osaston mukaisia erityistoimia ja jotka nimetään
varainhoitoasetuksen 49 artiklan mukaisessa perussäädöksessä
¨ hallinnointi yhteistyössä jäsenvaltioiden kanssa
¨ hajautettu hallinnointi yhteistyössä kolmansien maiden kanssa
þ hallinnointi yhteistyössä kansainvälisten järjestöjen kanssa, erityisesti OECD:n, Yhdistyneiden
kansakuntien ja Maailmanpankin kanssa
Jos käytetään useampaa
kuin yhtä hallinnointitapaa, huomautuksille varatussa kohdassa olisi annettava
lisätietoja.
Huomautukset:
Yhteisön
tilasto-ohjelmasta 2008–2012 saadun kokemuksen perusteella harkitaan
hallinnointia yhteistyössä kansainvälisten järjestöjen kanssa rajoitetusti ja
tarvittaessa, jotta voidaan tukea Euroopan tilasto-ohjelman 2013–2017
tavoitteiden saavuttamista.

2.                      
HALLINNOINTI
2.1.                
Seuranta- ja raportointisäännöt

Ilmoitetaan
sovellettavat aikavälit ja edellytykset
Euroopan
tilasto-ohjelman 2013–2017 ennakkoarviointi toteutettiin lokakuun 2010 ja
huhtikuun 2011 välisenä aikana varainhoitoasetuksen meno-ohjelmia koskevien
säännösten mukaisesti. Sen suoritti Eurostatin strategisen suunnittelun
yksikkö, jota avusti oikeudellisten asioiden yksikkö. Arvioinnin yhteydessä
kuultiin Eurostatin sisäistä työryhmää, joka valmistelee Euroopan
tilasto-ohjelmaa 2013–2017 ja joka koostuu kunkin Eurostatin linjan edustajista
(yksikönpäällikkötasolla). Ennakkoarviointi hyväksyttiin Eurostatin johtajien
kokouksessa 12. huhtikuuta 2011.
Ennakkoarvioinnin
keskeiset havainnot sisällytettiin säädösehdotuksen perusteluihin ja siihen
liittyvään rahoitusselvitykseen. Aiemmasta toiminnasta saadut kokemukset, jotka
otettiin huomioon ohjelman laatimisessa, esitetään säädösehdotukseen liittyvän
rahoitusselvityksen kohdassa 1.5.3 ”Vastaavista toimista saadut kokemukset”.
Ohjelman tavoitteet esitetään itse ehdotuksessa. Sidosryhmien kuulemisten
tuloksia, vaihtoehtoisia toteutustapoja, kustannustehokkuutta ja riskianalyysiä
käsitellään säädösehdotuksen perustelujen kohdassa ”2. Intressitahojen
kuulemisen ja vaikutusten arvioinnin tulokset”.
Ehdotuksen
2 artiklassa säädetään, että ohjelma toteutetaan komission vuotuisiin tilastoja
koskeviin työohjelmiin sisältyvän vuosittaisen suunnittelun avulla asetuksen
(EY) N:o 223/2009 mukaisesti. Nämä ohjelmat ja niitä vastaava rahoitus
vahvistetaan komission päätöksillä, joissa esitetään yksityiskohtaisesti
tuotokset ja tulokset (tavoitteet ja indikaattorit), jotka viitekauden aikana
on saavutettava. Seuranta toteutetaan säännöllisillä kertomuksilla resurssien
käytöstä ja edistymisestä tavoitteiden saavuttamisessa.
Tarkoituksena
on laatia Euroopan tilastoista annetun asetuksen mukaisesti edistymistä koskeva
välikertomus, joka ESS-komitean kuulemisen jälkeen toimitetaan Euroopan parlamentille
ja neuvostolle viimeistään kesäkuussa 2015.
Ohjelmakauden
lopussa ohjelmasta tehdään jälkiarviointi. ESS-komiteaa kuullaan
arviointikertomuksesta, joka toimitetaan Euroopan parlamentille ja neuvostolle
vuoden 2018 loppuun mennessä.

2.2.                
Hallinnointi- ja valvontajärjestelmä
2.2.1.          
Todetut riskit

Komissio
hallinnoi ehdotettua ohjelmaa keskitetysti suoraan ja rajoitetusti yhteistyössä
kansainvälisten järjestöjen kanssa. Rahoituksen osalta ohjelma pannaan
täytäntöön tekemällä sopimuksia erityisesti tilastoihin tai tietopalveluihin
erikoistuneiden yritysten kanssa sekä myöntämällä avustuksia pääasiassa
kansallisille tilastoviranomaisille. Euroopan tilastoista annetussa asetuksessa
(EY) N:o 223/2009 sallitaan suorien avustusten myöntäminen kyseisille viranomaisille.

Ohjelman
täytäntöönpanossa todetut riskit liittyvät pääasiassa avustuksiin liittyvien
menettelyjen hallinnointiin. Yhteisön tilasto-ohjelman 2008–2012
täytäntöönpanosta saatu kokemus osoitti, että joillakin edunsaajilla oli
jatkuvasti ongelmia toimittaa asiakirjat, jotka vaadittiin aiheutuneiden
kustannusten tukikelpoisuuden määrittämiseksi.

2.2.2.          
Valvontamenetelmä(t)

Sisäisen
valvontajärjestelmän tärkeimmät osa-alueet ovat seuraavat. Jokaisen
rahoitustoimenpiteen toiminnallisista ja rahoituksellisista seikoista
tehdään ennakkotarkastus (laillisuus, sääntöjenmukaisuus ja moitteeton
varainhoito) varainhoitoasetuksen soveltamissäännöistä annetun asetuksen 47
artiklan 3 kohdan mukaisesti. Ennakkotarkastukset kattavat koko menojen
elinkaaren suunnittelusta ja ohjelmoinnista sitoumuksiin ja maksuihin. Siksi
kaikkien rahoitusprosessin toimijoiden on noudatettava kaikissa
rahoitustoimenpiteiden tarkastuksissa erityistä tarkastusluetteloa. 
Rahoitusjärjestelyjen
lisäksi ohjelman talousarvion täytäntöönpanoa edistetään asianmukaisella
valvonnalla, rahoitusta ja suorituskykyä koskevalla raportoinnilla,
tarkastuksilla ja arvioinnilla moitteettoman varainhoidon periaatteiden
mukaisesti ja varmistetaan siten laillisuutta ja sääntöjenmukaisuutta koskevien
vaatimusten noudattaminen. Samalla varmistetaan, että edellä mainitut
varmistavat toimet täydentävät toisiaan, jotta vältetään päällekkäisyyksiä ja
pidetään valvonnan kustannukset kurissa.
Kaikkiin
ohjelmasta hyväksyttyihin rahoitustoimenpiteisiin sovellettavien kattavien ja
pakollisten valvontatoimien lisäksi avustuksiin liittyvien menettelyjen
hallinnointiin sovelletaan seuraavia valvontatoimia. Edellä kuvattujen
ennakkotarkastusten lisäksi vuosittaisen riskianalyysin perusteella suoritetaan
tiukempia ennakko- ja jälkitarkastuksia. Tiukemmat
ennakkotarkastukset suoritetaan otantamenetelmällä, esimerkiksi tekemällä
syvällisempiä toimeen liittyvien asiakirjojen lisätarkastuksia ennen
yhteisrahoitettuun toimeen liittyvän loppumaksun suorittamista. Lisäksi
suoritetaan vuoden 2005 jälkeen saadun kokemuksen perusteella jälkitarkastuksia
sen varmistamiseksi, että talousarviosta rahoitetut toimet on toteutettu
asianmukaisesti ja erityisesti että ne ovat ennakkotarkastuksessa asetettujen
kriteerien mukaisia. Hallinnon yksinkertaistamiselle annetaan erityistä
painoarvoa, jotta voidaan vähentää myös avustusten hallinnointiin liittyvien
virheiden todennäköisyyttä. Tämä saavutetaan suurempiin hankkeisiin
keskittymisellä (ja pienten avustusten määrän rajoittamisella), erityisiä
tarkastustodistuksia koskevilla vaatimuksilla ja etenkin myös ottamalla
käyttöön vaihtoehtoja tosiasiallisiin kustannuksiin perustuville maksuille, eli
kiinteämääräiset avustukset ja yksikkökustannustaulukot. 
Valvonnan kustannukset ja hyödyt: Ohjelman
valvontastrategialla uskotaan rajoitettavan epäsäännönmukaisuuksien riski alle
2 prosenttiin, mikä on vuotuisen toimintakertomuksen 2010 mukaisesti tehdyn
arvioinnin mukainen. Koska uuden ohjelman sisäisen valvonnan tavoite on olla
ylittämättä keskimääräistä 2 prosentin jäännösvirheastetta ohjelmakaudella
2013–2017, sisäinen valvontajärjestelmä ja sen kustannukset katsotaan
asianmukaisiksi tavoitteen saavuttamisen kannalta. Eurostat katsoo, että edellä
mainittujen ylimääräisten ja tiukempien ennakko- ja jälkitarkastusten
kustannukset ovat noin 1 prosentti ohjelman talousarviosta, eli osuus on lähes
sama kuin aiemmassa ohjelmassa. Valvonnan luonteesta ja intensiteetistä johtuen
100 prosenttia rahoitustoimenpiteistä (eli 100 prosenttia talousarviosta)
tarkastetaan ennakkoon varainhoitoasetuksen mukaisesti. Kuten edellä
esitettiin, syvällisempiä tausta-asiakirjojen tarkastuksia tehdään vuosittaisen
riskianalyysin perusteella. Niiden osuus talousarviosta voi olla 4–6
prosenttia.

2.3.                
Toimenpiteet petosten ja sääntöjenvastaisuuksien
ehkäisemiseksi

Ilmoitetaan käytössä
olevat ja suunnitellut torjunta- ja suojatoimenpiteet
Kaikkien
säännönmukaisten valvontamekanismien lisäksi laaditaan
petostentorjuntastrategia komission 24. kesäkuuta 2011 hyväksymän uuden
petostentorjuntastrategian (CAFS) pohjalta. Näin varmistetaan, että sisäiset
petostentorjuntatarkastukset ovat komission uuden strategian mukaiset ja että
sen lähestymistapa petosriskin hallinnointiin tähtää petoksille alttiiden
alojen ja asianmukaisten vastatoimien kartoittamiseen. Tarvittaessa perustetaan
verkostoja ja otetaan käyttöön tietoteknisiä työkaluja, joilla analysoidaan
Euroopan tilasto-ohjelmaan liittyviä petostapauksia.
Eurostat
on laatinut valvontastrategian 2013–2017 ohjelman täytäntöönpanoa varten.
Yksinkertaistamalla, soveltamalla kustannustehokkaita seurantaprosesseja ja
tekemällä riskiin perustuvia ennakko- ja jälkitarkastuksia pyritään vähentämään
petosten todennäköisyyttä ja ehkäisemään niitä. Petostentorjuntaan liittyvä
valistus ja koulutus ovat osa valvontastrategiaa.

3.                      
EHDOTUKSEN/ALOITTEEN ARVIOIDUT RAHOITUSVAIKUTUKSET
3.1.                
Kyseeseen tulevat monivuotisen rahoituskehyksen
otsakkeet ja menopuolen budjettikohdatTalousarviossa jo olevat budjettikohdat

Monivuotisen rahoituskehyksen otsakkeiden ja
budjettikohtien mukaisessa järjestyksessä.
 Moniv. rahoituskehyksen otsake || Budjettikohta || Määrärahalaji || Rahoitusosuudet 
 Numero [Kuvaus………………………….] || JM/EI-JM[39]   || EFTA-mailta[40]   || ehdokasmailta[41]   || kolmansilta mailta || varainhoitoasetuksen 18 artiklan 1 kohdan aa alakohdassa tarkoitetut rahoitusosuudet 
   ||   || JM/EI-JM || KYLLÄ/EI || KYLLÄ/EI || KYLLÄ/EI || KYLLÄ/EI 
–   
Uudet perustettaviksi esitetyt budjettikohdat
Monivuotisen
rahoituskehyksen otsakkeiden ja budjettikohtien mukaisessa järjestyksessä.
 Moniv. rahoituskehyksen otsake || Budjettikohta || Määrärahalaji || Rahoitusosuudet 
 Numero [Otsake…..] || JM/EI-JM || EFTA-mailta || ehdokasmailta || kolmansilta mailta || varainhoitoasetuksen 18 artiklan 1 kohdan aa alakohdassa tarkoitetut rahoitusosuudet 
 1A || 29 02 05 Euroopan tilasto-ohjelma 2013–2017 || JM. || KYLLÄ/EI || KYLLÄ/EI || KYLLÄ/EI || KYLLÄ/EI 
 1A || 29 01 04 05 Tilastotietopolitiikka – Hallintomenot || ei-JM || KYLLÄ/EI || KYLLÄ/EI || KYLLÄ/EI || KYLLÄ/EI 

3.2.                
Arvioidut vaikutukset menoihin
3.2.1.          
Yhteenveto arvioiduista vaikutuksista menoihin

milj. euroa (kolmen desimaalin tarkkuudella) Kaikki
luvut ilmoitettu käypinä hintoina.
 Monivuotisen rahoituskehyksen otsake: || Numero || Otsake 1A — Kasvua ja työllisyyttä edistävä kilpailukyky (2013) Otsake 1 – Älykäs ja osallistava kasvu (vuodesta 2014 alkaen) 
 PO: ESTAT ||   ||   || Vuosi 2013[42]   || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 ja myöhemmin ||   || YHTEENSÄ 
  Toimintamäärärahat ||   ||   ||   ||   ||   ||   ||   ||   
 29.0205 || Sitoumukset || (1) || 53,800 || 54,876 || 55,974 || 57,115 || 58,235 ||   ||   || 280,000 
 Maksut || (2) || 5,380 || 24,856 || 39,879 || 51,439 || 56,239 || 102,207 ||   || 280,000 
 Tiettyjen ohjelmien määrärahoista katettavat hallintomäärärahat[43]   ||   ||   ||   ||   ||   ||   ||   ||   
 29.010405 ||   || (3) || 3,500 || 3,841 || 3,919 || 3,998 || 4,076 ||   ||   || 19,334 
 ESTAT-PO:n määrärahat YHTEENSÄ || Sitoumukset || =1+1a +3 || 57,300 || 58,717 || 59,893 || 61,113 || 62,311 ||   ||   || 299,334 
 Maksut || =2+2a +3 || 8,880 || 28,697 || 43,798 || 55,437 || 60,315 || 102,207 ||   || 299,334 
  Toimintamäärärahat YHTEENSÄ || Sitoumukset || (4) || 53,800 || 54,876 || 55,974 || 57,115 || 58,235 ||   ||   || 280,000 
 Maksut || (5) || 5,380 || 24,856 || 39,879 || 51,439 || 56,239 || 102,207 ||   || 280,000 
  Tiettyjen ohjelmien määrärahoista katettavat hallintomäärärahat YHTEENSÄ || (6) || 3,500 || 3,841 || 3,919 || 3,998 || 4,076 ||   ||   || 19,334 
 Monivuotisen rahoituskehyksen OTSAKKEESEEN 1a kuuluvat määrärahat YHTEENSÄ || Sitoumukset || =4+ 6 || 57,300 || 58,717 || 59,893 || 61,113 || 62,311 ||   ||   || 299,334 
 Maksut || =5+ 6 || 8,880 || 28,697 || 43,798 || 55,437 || 60,315 || 102,207 ||   || 299,334 
 Monivuotisen rahoituskehyksen otsake: || 5 || ”Hallintomenot” 
milj. euroa (kolmen desimaalin tarkkuudella) Kaikki
luvut ilmoitettu käypinä hintoina.
   ||   ||   || Vuosi 2013 || Vuosi 2014 || Vuosi 2015 || Vuosi 2016 || vuosi 2017 || Vuosi 2018 ja myöh. || YHTEENSÄ 
 PO: ESTAT || 
  Henkilöresurssit || 91,306 || 91,306 || 91,306 || 91,306 || 91,306 ||   || 456,530 
  Muut hallintomenot || 4,038 || 4,118 || 4,201 || 4,285 || 4,371 ||   || 21,013 
 ESTAT-PO YHTEENSÄ || Määrärahat || 95,344 || 95,424 || 95,507 || 95,591 || 95,677 ||   || 477,543 
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || 95,344 || 95,424 || 95,507 || 95,591 || 95,677 ||   || 477,543 
milj. euroa (kolmen desimaalin tarkkuudella)
   ||   ||   || Vuosi 2013 || Vuosi 2014 || Vuosi 2015 || Vuosi 2016 || vuosi 2017 || Vuosi 2018 ja myöh. || YHTEENSÄ 
 Monivuotisen rahoituskehyksen OTSAKKEESEEN 1–5 kuuluvat määrärahat YHTEENSÄ || Sitoumukset || 152,644 || 154,141 || 155,400 || 156,704 || 157,988 ||   || 776,877 
 Maksut || 104,224 || 124,121 || 139,305 || 151,305 || 155,992 || 102,207 || 776,877 
 Monivuotisen rahoituskehyksen otsake: || Numero || Otsake 1A – Kasvua ja työllisyyttä edistävä kilpailukyky (2013) Otsake 1 – Älykäs ja osallistava kasvu (vuodesta 2014 alkaen) 
 PO: ESTAT ||   ||   || Vuosi[44]   || Vuosi 2014 || Vuosi 2015 || Vuosi 2016 || Vuosi 2017 || Vuosi 2018 ja myöhemmin ||   || YHTEENSÄ 
  Toimintamäärärahat ||   ||   ||   ||   ||   ||   ||   ||   
 29.0205 || Sitoumukset || (1) || 53,800 || 54,876 || 55,974 || 57,115 || 58,235 ||   ||   || 280,000 
 Maksut || (2) || 5,380 || 24,856 || 39,879 || 51,439 || 56,239 || 102,207 ||   || 280,000 
 Tiettyjen ohjelmien määrärahoista katettavat hallintomäärärahat[45]   ||   ||   ||   ||   ||   ||   ||   ||   
 29.010405 ||   || (3) || 3,500 || 3,841 || 3,919 || 3,998 || 4,076 ||   ||   || 19,334 
 ESTAT-PO:n määrärahat YHTEENSÄ || Sitoumukset || =1+1a +3 || 57,300 || 58,717 || 59,893 || 61,113 || 62,311 ||   ||   || 299,334 
 Maksut || =2+2a +3 || 8,880 || 28,697 || 43,798 || 55,437 || 60,315 || 102,207 ||   || 299,334 
  Toimintamäärärahat YHTEENSÄ || Sitoumukset || (4) || 53,800 || 54,876 || 55,974 || 57,115 || 58,235 ||   ||   || 280,000 
 Maksut || (5) || 5,380 || 24,856 || 39,879 || 51,439 || 56,239 || 102,207 ||   || 280,000 
  Tiettyjen ohjelmien määrärahoista katettavat hallintomäärärahat YHTEENSÄ || (6) || 3,500 || 3,841 || 3,919 || 3,998 || 4,076 ||   ||   || 19,334 
 Monivuotisen rahoituskehyksen OTSAKKEESEEN 1a kuuluvat määrärahat YHTEENSÄ || Sitoumukset || =4+ 6 || 57,300 || 58,717 || 59,893 || 61,113 || 62,311 ||   ||   || 299,334 
 Maksut || =5+ 6 || 8,880 || 28,697 || 43,798 || 55,437 || 60,315 || 102,207 ||   || 299,334 
Jos
ehdotuksella/aloitteella on vaikutuksia useampaan otsakkeeseen:
  Toimintamäärärahat YHTEENSÄ || Sitoumukset || (4) ||   ||   ||   ||   ||   ||   ||   ||   
 Maksut || (5) ||   ||   ||   ||   ||   ||   ||   ||   
  Tiettyjen ohjelmien määrärahoista katettavat hallintomäärärahat YHTEENSÄ || (6) ||   ||   ||   ||   ||   ||   ||   ||   
 Monivuotisen rahoituskehyksen OTSAKKEESEEN 1–4 kuuluvat määrärahat YHTEENSÄ (viitemäärä) || Sitoumukset || =4+ 6 ||   ||   ||   ||   ||   ||   ||   ||   
 Maksut || =5+ 6 ||   ||   ||   ||   ||   ||   ||   ||   
 Monivuotisen rahoituskehyksen otsake: || 5 || ”Hallintomenot” 
milj. euroa (kolmen desimaalin tarkkuudella)
   ||   ||   || Vuosi 2013 || Vuosi 2014 || Vuosi 2015 || Vuosi 2016 || vuosi 2017 || Vuosi 2018 ja myöh. || YHTEENSÄ 
 PO: ESTAT || 
  Henkilöresurssit || 91.306 || 91.306 || 91.306 || 91.306 || 91.306 ||   || 456.530 
  Muut hallintomenot || 4,038 || 4,118 || 4,201 || 4,285 || 4,371 ||   || 21,013 
 ESTAT-PO YHTEENSÄ || Määrärahat || 95,344 || 95,424 || 95,507 || 95,591 || 95,677 ||   || 477,543 
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || 95,344 || 95,424 || 95,507 || 95,591 || 95,677 ||   || 477,543 
milj. euroa (kolmen desimaalin tarkkuudella)
   ||   ||   || Vuosi 2013 || Vuosi 2014 || Vuosi 2015 || Vuosi 2016 || vuosi 2017 || Vuosi 2018 ja myöh. || YHTEENSÄ 
 Monivuotisen rahoituskehyksen OTSAKKEESEEN 1–5 kuuluvat määrärahat YHTEENSÄ || Sitoumukset || 152,644 || 154,141 || 155,400 || 156,704 || 157,988 ||   || 776,877 
 Maksut || 104,224 || 124,121 || 139,305 || 151,028 || 155,992 || 102,207 || 776,877 

3.2.2.          
Arvioidut vaikutukset toimintamäärärahoihin

–     
¨  Ehdotus/aloite ei edellytä toimintamäärärahoja.
–     
þ  Ehdotus/aloite edellyttää toimintamäärärahoja seuraavasti:
Maksusitoumusmäärärahat, milj. euroa (kolmen
desimaalin tarkkuudella)
   || Vuosi 2013 || Vuosi 2014 || Vuosi 2015 || Vuosi 2016 || Vuosi 2017 || YHTEENSÄ || 
 TUOTOKSET || 
 Tavoitteet ja tuotokset   || Tyyppi[46]   || Keski-määräiset kustan-nukset || Luku­määrä || Kustan­nus || Luku­määrä || Kustan­nus || Luku­määrä || Kustan­nus || Luku­määrä || Kustan­nus || Luku­määrä || Kustan­nus || Luku­määrä yhteensä || Kustan­nukset yhteensä || 
 ERITYISTAVOITE 1[47] Tuotetaan laadukkaita tilastotietoja Euroopan unionin politiikkojen kehittämisen, seuraamisen ja arvioimisen tueksi || 
 - tuotos || Tilasto­hankkeet || 0,315 || 90 || 24,210 || 85 || 24,694 || 67 || 21,270 || 62 || 21,704 || 58 || 22,129 || 362 || 114,007 
 || Välisumma erityistavoite 3 || 90 || 24,210 || 85 || 24,694 || 67 || 21,270 || 62 || 21,704 || 58 || 22,129 || 362 || 114,007 
 || ERITYISTAVOITE 2 Otetaan käyttöön Euroopan tilastojen uusi tuotantotapa || 
 - tuotos || Tilasto­hankkeet || 0,322 || 90 || 24,210 || 84 || 24,694 || 100 || 31,906 || 94 || 32,555 || 87 || 33,194 || 455 || 146,559 
 || Välisumma erityistavoite 2 || 90 || 24,210 || 84 || 24,694 || 100 || 31,906 || 94 || 32,555 || 87 || 33,194 || 455 || 146,559 
 || ERITYISTAVOITE 3 Vahvistetaan kumppanuutta ESS:ssä ja sen ulkopuolella || 
 - tuotos || Tilasto­hankkeet || 0,308 || 20 || 5,380 || 19 || 5,488 || 9 || 2,798 || 8 || 2,856 || 7 || 2,912 || 63 || 19,434 
 || Välisumma erityistavoite 3 || 20 || 5,380 || 19 || 5,488 || 9 || 2,798 || 8 || 2,856 || 7 || 2,912 || 63 || 19,434 
 || KUSTANNUKSET YHTEENSÄ || 200 || 53,800 || 188 || 54,876 || 176 || 55,974 || 164 || 57,115 || 152 || 58,235 || 880 || 280,000 

3.2.3.          
Arvioidut vaikutukset hallintomäärärahoihin
3.2.3.1.    
Yhteenveto

–     
¨  Ehdotus/aloite ei edellytä hallintomäärärahoja.
–     
þ  Ehdotus/aloite edellyttää hallintomäärärahoja seuraavasti:
milj. euroa (kolmen
desimaalin tarkkuudella)
   || Vuosi 2013 || Vuosi 2014 || Vuosi 2015 || Vuosi 2016 || vuosi 2017 || Vuosi 2018 ja myöh. || YHTEENSÄ 
 Monivuotisen rahoituskehyksen OTSAKE 5 ||   ||   ||   ||   ||   ||   ||   
 Henkilöresurssit || 91,306 || 91,306 || 91,306 || 91,306 || 91,306 ||   || 456,530 
 Muut hallintomenot || 4,038 || 4,118 || 4,201 || 4,285 || 4,371 ||   || 21,013 
 Monivuotisen rahoituskehyksen OTSAKE 5, välisumma || 95,344 || 95,424 || 95,507 || 95,591 || 95,677 ||   || 477,543 
 Monivuotisen rahoituskehyksen OTSAKKEESEEN 5 sisältymättömät[48]   ||   ||   ||   ||   ||   ||   ||   
 Henkilöresurssit || 2,752 || 2,752 || 2,752 || 2,752 || 2,752 ||   || 13,760 
 Muut hallintomenot (tieto- ja viestintätekniikka, kokoukset, tutkimukset, matkat, julkaisut) || 0,748 || 1,089 || 1,167 || 1,246 || 1,324 ||   || 5,574 
 Monivuotisen rahoituskehyksen OTSAKE 5, välisumma || 3,500 || 3,841 || 3,919 || 3,998 || 4,076 ||   || 19,334 
 YHTEENSÄ || 98,844 || 99,265 || 99,426 || 99,589 || 99,753 ||   || 496,877 

3.2.3.2.    
 Henkilöresurssien
arvioitu tarve

–     
¨  Ehdotus/aloite ei edellytä henkilöresursseja.
–     
r Ehdotus/aloite
edellyttää henkilöresursseja seuraavasti:
Arvio kokoaikaiseksi muutettuna.
   || Vuosi 2013 || Vuosi 2014 || Vuosi 2015 || Vuosi 2016 || Vuosi 2017 
  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) 
 29 01 01 01 (päätoimipaikka ja komission edustustot) || 655 || 655 || 655 || 655 || 655 
 XX 01 01 02 (lähetystöt) || - || - || - || - || - 
 XX 01 05 01 (epäsuora tutkimustoiminta) || - || - || - || - || - 
 10 01 05 01 (suora tutkimustoiminta) || - || - || - || - || - 
  Ulkopuolinen henkilöstö (kokoaikaiseksi muutettuna) 
 29 01 02 01 (kokonaismäärärahoista katettavat sopimussuhteiset toimihenkilöt, vuokrahenkilöstö ja kansalliset asiantuntijat) || 118 || 118 || 118 || 118 || 118 
 XX 01 02 02 (lähetystöjen sopimussuhteiset ja paikalliset toimihenkilöt, vuokrahenkilöstö, nuoremmat asiantuntijat ja kansalliset asiantuntijat) || - || - || - || - || - 
 XX 01 04 yy || - päätoimipaikassa ||   ||   ||   ||   ||   
 - lähetystöissä ||   ||   ||   ||   ||   
 XX 01 05 02 (epäsuora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   
 10 01 05 02 (suora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   
 Muu budjettikohta (29 01 04 01) || 43 || 43 || 43 || 43 || 43 
 YHTEENSÄ || 816 || 816 || 816 || 816 || 816 
29 viittaa
kyseessä olevaan toimintalohkoon eli talousarvion osastoon.
Henkilöresurssien tarve
katetaan toimen hallinnointiin jo osoitetulla pääosaston henkilöstöllä ja/tai
pääosastossa toteutettujen henkilöstön uudelleenjärjestelyjen tuloksena
saadulla henkilöstöllä sekä tarvittaessa sellaisilla lisäresursseilla, jotka
toimea hallinnoiva pääosasto voi saada käyttöönsä vuotuisessa määrärahojen
jakomenettelyssä talousarvion puitteissa.
Kuvaus henkilöstön tehtävistä:
 Virkamiehet ja väliaikaiset toimihenkilöt || Tehtäviin kuuluvat pääasiassa sekä menetelmiin liittyvät työt että asetusehdotuksen liitteissä lueteltuja alueita koskevien tilastotietojen keruu, validointi, käsittely ja levittäminen. Tehtäviin kuuluu myös töitä, jotka liittyvät Eurostatin kahteen toimintoperusteisen budjetoinnin mukaiseen monialaiseen tehtävään (”Hallinnollinen tuki Eurostatille” ja ”Toimintastrategia ja koordinointi Eurostatille”). ||   
 Ulkopuolinen henkilöstö || Virkamiesten ja väliaikaisten toimihenkilöiden tukeminen edellä mainittujen tehtävien hoitamisessa. ||   

3.2.4.          
Yhteensopivuus nykyisen monivuotisen rahoituskehyksen
kanssa

–     
þ  Ehdotus on nykyisen monivuotisen rahoituskehyksen mukainen vuoden
2013 määrärahojen osalta ja monivuotisen rahoituskehyksen 2014–2020 mukainen
vuosien 2014–2017 määrärahojen osalta.
–     
¨  Ehdotus/aloite edellyttää rahoituskehyksen asianomaisen otsakkeen
rahoitussuunnitelman muuttamista.
Nykyisessä monivuotisessa rahoituskehyksessä yhteisön
tilastoille on varattu 53,8 miljoonaa euroa vuotta 2013 varten. Ohjelman täytäntöönpano vuoden 2013 osalta vastaa tätä määrää.
–     
¨  Ehdotus/aloite edellyttää joustovälineen varojen käyttöön ottamista
tai monivuotisen rahoituskehyksen tarkistamista[49].
Selvitys tarvittavista toimenpiteistä, mainittava myös
kyseeseen tulevat rahoituskehyksen otsakkeet, budjettikohdat ja määrät.

3.2.5.          
Ulkopuolisten tahojen osallistuminen rahoitukseen

–     
¨  Ehdotuksen/aloitteen rahoittamiseen ei osallistu ulkopuolisia tahoja.
–     
þ  Ehdotuksen/aloitteen rahoittamiseen osallistuu ulkopuolisia tahoja
seuraavasti (arvio):
määrärahat, milj. euroa (kolmen desimaalin
tarkkuudella)
   || Vuosi 2013 || Vuosi 2014 || Vuosi 2015 || Vuosi 2016 || Vuosi 2017 || Yhteensä 
 Sveitsin rahoitusosuus || 4,755 || 4,851 || 4,948 || 5,047 || 5,147 || 24,748 
 Yhteisrahoituksella katettavat määrärahat YHTEENSÄ || 4,755 || 4,851 || 4,948 || 5,047 || 5,147 || 24,748 

3.3.                
Arvioidut vaikutukset tuloihin

–     
þ  Ehdotuksella/aloitteella ei ole vaikutuksia tuloihin.
–     
¨  Ehdotuksella/aloitteella on vaikutuksia tuloihin seuraavasti:
(a)              
¨vaikutukset omiin varoihin¨ vaikutukset sekalaisiin tuloihin
milj. euroa (kolmen desimaalin tarkkuudella)
 Tulopuolen budjettikohta || Käytettävissä olevat määrärahat kuluvana varainhoitovuonna || Ehdotuksen/aloitteen vaikutus[50]   
 Vuosi n || Vuosi n + 1 || Vuosi n + 2 || Vuosi n + 3 || …ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) 
 Momentti …. ||   ||   ||   ||   ||   ||   ||   ||   
Vastaava(t) menopuolen
budjettikohta (budjettikohdat) käyttötarkoitukseensa sidottujen sekalaisten
tulojen tapauksessa:
Selvitys tuloihin kohdistuvan vaikutuksen laskentamenetelmästä.
[1]               KOM(2009)
404 lopullinen, 10.8.2009.
[2]               Esitettiin
ESS:n komitean kokouksessa 20.5.2010, asiakirja nro 2010/05/6/EN.
[3]               EUVL L
87, 31.3.2009, s. 164.
[4]               Päätös
N:o 1578/2007/EY, EUVL L 344, 28.12.2007, s. 15.
[5]               KOM(2010)
2020 lopullinen.
[6]               http://ec.europa.eu/commission_2010-2014/president/pdf/press_20090903_en.pdf, 3.9.2009.
[7]               Perustettu
Euroopan parlamentin ja neuvoston päätöksellä N:o 234/2008/EY.
[8]               Kansallisten
tilastolaitosten pääjohtajien kokous järjestetään kerran vuodessa, ja
tarkoituksena on keskustella tilasto-ohjelmaan liittyvistä kysymyksistä ja
Euroopan tilastojen tuottamiseen liittyvistä menetelmistä ja prosesseista.
Jäsenvaltiot isännöivät kokousta vuorotellen, ja kokouksen puheenjohtajana
toimii isäntämaan pääjohtaja.
[9]               Savupiippumallissa
tilastot tuotetaan perinteisesti useassa rinnakkaisissa prosesseissa maittain
(joissakin tapauksissa jopa alueittain) ja toimialoittain. Siinä kukin
”tuotehormi” vastaa tiettyä tilastoalaa ja siihen liittyvää tuotantotapaa.
Kullakin alalla koko tuotantoprosessi tutkimussuunnittelusta tiedon keruuseen,
käsittelyyn ja levittämiseen tapahtuu muista aloista erillään, ja kullakin
alalla on omat tiedontoimittajansa ja käyttäjäryhmänsä. Savupiippumalli näkyy
myös tilastoaloja koskevassa Euroopan tason sääntelyssä.
[10]             EUVL L 87,
31.3.2009, s. 164.
[11]             Rajoittamatta
Euroopan keskuspankkijärjestelmän ja Euroopan keskuspankin perussäännöstä
tehdyn pöytäkirjan 5 artiklan soveltamista. 
[12]             KOM(2010)
2020 lopullinen.
[13]             http://ec.europa.eu/commission_2010-2014/president/pdf/press_20090903_en.pdf, 3.9.2009.
[14]             KOM(2009)
404 lopullinen, 10.8.2009.
[15]             Esitettiin
ESS:n komitean kokouksessa 20.5.2010, asiakirja 2010/05/6/EN.
[16]             KOM(2011) 211
lopullinen.
[17]             Viittaus
oikeusperustaan päivitetään, kun uusi sopimus Euroopan parlamentin kanssa
hyväksytään.
[18]             EUVL L 73, 15.3.2008, s.
13.
[19]             EUVL L 332, 30.11.2006,
s. 21.
[20]             EUVL L
340, 19.12.2008, s. 76.
[21]             Tältä osin Eurostatin olisi hyödynnettävä EU:n
rahoittamien hankkeiden tuloksia, kuten seuraavia: Joint Action on Monitoring Injuries in Europe
(JAMIE) ja henkilövahinkotietokanta (IDB).
[22]             Kuten
kansanterveyttä sekä työterveyttä ja työturvallisuutta koskevista yhteisön
tilastoista 16. joulukuuta 2008 annetun Euroopan parlamentin ja neuvoston
asetuksen (EY) N:o 1338/2008 puitteissa sovittiin (terveyden tila, terveyteen
vaikuttavat tekijät, terveydenhuolto, kuolinsyyt, työtapaturmat,
ammattitaudit).
[23]             Kansantalouden
tilinpitojärjestelmä (Yhdistyneet Kansakunnat).
[24]             Euroopan
kansantalouden tilinpitojärjestelmä.
[25]             Ympäristötilinpito
(Yhdistyneet Kansakunnat), tarkoitus hyväksyä vuonna 2012.
[26]             Euroopan
ympäristötilinpito.
[27]             ABM:
toimintoperusteinen johtaminen; ABB: toimintoperusteinen budjetointi.
[28]             Sellaisina
kuin nämä on määritelty varainhoitoasetuksen 49 artiklan 6 kohdan a
ja b alakohdassa.
[29]             Kumppanuusryhmä
on ESS:ään kuuluvien kansallisten tilastolaitosten pääjohtajien ryhmä, jonka
tehtävänä on edistää ESS:n kehittämistä erityisesti helpottamalla ESS-komitean
työskentelyä.
[30]             KOM(2009)
1 lopullinen.
[31]             Sisäisen
tarkastuksen tarkastuskertomus ESTAT-2009-ESTAT-002, 19.2.2010.
[32]             Neuvoston
asetus (EY, Euratom) N:o 1605/2002, 25. kesäkuuta 2002, konsolidoitu versio,
Euroopan yhteisöjen yleiseen talousarvioon sovellettavasta
varainhoitoasetuksesta.
[33]             Komission
asetus (EY, Euratom) N:o 2342/2002, 23. joulukuuta 2002, konsolidoitu versio,
Euroopan yhteisöjen yleiseen talousarvioon sovellettavasta
varainhoitoasetuksesta annetun neuvoston asetuksen (EY, Euratom) N:o 1605/2002
soveltamissäännöistä.
[34]             Esitettiin
ESS:n komitean kokouksessa 18. marraskuuta 2010 (asiakirja nro 2010/07/08b).
[35]             Neuvoston
asetus (EY, Euratom) N:o 1605/2002, 25. kesäkuuta 2002, konsolidoitu versio,
Euroopan yhteisöjen yleiseen talousarvioon sovellettavasta
varainhoitoasetuksesta.
[36]             Komission
asetus (EY, Euratom) N:o 2342/2002, 23. joulukuuta 2002, konsolidoitu versio,
Euroopan yhteisöjen yleiseen talousarvioon sovellettavasta
varainhoitoasetuksesta annetun neuvoston asetuksen (EY, Euratom) N:o 1605/2002
soveltamissäännöistä.
[37]             Kuvaukset
eri hallinnointitavoista ja viittaukset varainhoitoasetukseen ovat saatavilla
budjettipääosaston verkkosivuilla osoitteessa http://www.cc.cec/budg/man/budgmanag/budgmanag_en.html.
[38]             Sellaisina
kuin nämä on määritelty varainhoitoasetuksen 185 artiklassa.
[39]             JM =
jaksotetut määrärahat; EI-JM = jaksottamattomat määrärahat.
[40]             EFTA:
Euroopan vapaakauppaliitto. 
[41]             Ehdokasmaat
ja soveltuvin osin Länsi-Balkanin mahdolliset ehdokasmaat.
[42]             Vuosi N on
ehdotuksen/aloitteen toteutuksen aloitusvuosi.
[43]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora
tutkimustoiminta.
[44]             Vuosi N on
ehdotuksen/aloitteen toteutuksen aloitusvuosi.
[45]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora
tutkimustoiminta.
[46]             Tuotokset
ovat tuloksena olevia tuotteita ja palveluita (esim. rahoitettujen
opiskelijavaihtojen määrä tai rakennetut tiekilometrit).
[47]             Kuten
kuvattu kohdassa 1.4.2 ”Erityistavoitteet”.
[48]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora
tutkimustoiminta.
[49]             Ks.
toimielinten sopimuksen 19 ja 24 kohta.
[50]             Perinteiset
omat varat (tulli- ja sokerimaksut) on ilmoitettava nettomääräisinä eli
bruttomäärästä on vähennettävä kantokuluja vastaava 25 prosentin osuus.